YouTube zabranjuje sve antivakserske sadržaje na svojoj platformi | Trend Radio Velika Kladuša\nYouTube zabranjuje sve antivakserske sadržaje na svojoj platformi\nPlatforma za video sadržaje YouTube će zabraniti sadržaj koji tvrdi da su uobičajeno korištene vakcine, odobrene od zdravstvenih institucija, neefikasne ili opasne.\nZabrana se ne odnosi samo na one protiv korone nego i na sadržaj koji širi propagandu protiv vakcina poput onih protiv ospica i malih boginja.\nYouTube će blokirati sav propagandni sadržaj protiv vakcinacije, stoji u saopćenju ove platforme.\nPlatforma koja je u vlasništvu Googlea blokirat će sadržaj za koji se tvrdi da vakcine uzrokuju hronične posljedice po zdravlje ili sadrži dezinformacije o tvarima u vakcinama.\nKompanija je ranije blokirala videe koji iznose te tvrdnje o vakcinama protiv koronavirusa, ali ne i one za druge vakcine, poput onih protiv ospica ili malih boginja.\nYouTube također zabranjuje objavljivanje sadržaja istaknutim aktivistima protiv vakcinacije, uključujući Roberta F. Kennedyja mlađeg i Josepha Mercolu, i ukinuo im je nekoliko kanala.\nTaj potez je uslijedio nakon sve veće zabrinutosti zbog uloge koju su aktivisti protiv vakcina odigrali u usporavanju stope vakcinacije širom SAD-a podstičući skepticizam.\nPopularna platforma društvenih medija svakodnevno prenosi više od milijardu sati sadržaja. Zvaničnici javnog zdravstva borili su se suprotstavljanjem aktuelnim internetskim dezinformacijama o vakcini protiv Covid-19 predstavljajući činjenice.\n“YouTube nije proširio zabranu ranije jer se fokusirao na dezinformacije posebno o vakcinama protiv koronavirusa”, rekao je Halprin.\nKada je kompanija primijetila da netačne tvrdnje o drugim vakcinama doprinose strahu od vakcina protiv Covid-19, proširila je zabranu.


Почети идентификацију тијела у спомен-костурницама | Јадовно 1941.\nPočeti identifikaciju tijela u spomen-kosturnicama\nDatum objave: utorak, 2 decembra, 2014\nPredsjednik Republičke organizacije porodica zarobljenih i poginulih boraca i nestalih civila Nedeljko Mitrović rekao je danas, u razgovoru sa mandatarom za sastav nove vlade Srpske Željkom Cvijanović, da je među prioritetna pitanja stavljen početak identifikacije 657 tijela koja se nalaze u tri spomen-kosturnice u Srpskoj.\n“To je za nas veoma važno i ohrabrenje za porodice nestalih da se tom identifikacijom prekine opstrukcija Instituta za nestala lica BiH, barem u tom dijelu”, rekao je Mitrović novinarima, nakon razgovora predstavnika organizacija proisteklih iz odbrambeno-otadžbinskog rata sa Cvijanovićevom.\nOn je kao drugo važno pitanje naveo nastavak aktivnosti na zapošljavanju djece iz porodica boračkih kategorija, dodajući da je ta aktivnost dosta uspješno započeta.\nPredsjednik Predsjedništva Saveza ratnih vojnih invalida Dragan Vrhovac rekao da je kao zahtjev istaknuto pitanje razdvajanja ministarstva rada od boračko-invalidske zaštite, jer bi se time postiglo da boračke kategorije stanovništva bolje i efikasnije rješavaju svoje probleme.\nKada je riječ o stambenom zbrinjavanju porodica poginulih boraca i ratnih vojnih invalida od prve do četvrte kategorije koje nisu ušle u program stambenog zbrinjavanja iz 2008. godine, on je naveo da bi trebalo ponovo raspisati javni poziv na koji bi svi imali pravo da podnesu zahtjev za stambeno zbrinjavanje.\nVrhovac je iznio podatak prema kojem je ostalo stambeno nezbrinuto oko 800 do 1.000 porodica iz ove kategorije stanovništva.\nOn je dodao da je na sastanku zatraženo i da se prava na medicinska sredstva i ortopedska pomagala ostvaruju posredstvom Ministarstva rada i boračko-invalidske zaštite.\nPredsjednik Saveza logoraša Srpske Branislav Dukić rekao je da će spomen-krst na Zlatištu biti podignut, kao i da bi na lokalitetu gdje je sada postavljen privremeni krst trebalo izgraditi spomenik stradalim sarajevskim Srbima.\nOn je istakao da će o svemu tome odluke donositi institucije Srpske, a ne opštine ili pojedinci.


Cerića ne žele na komemoraciji u Potočarima\nU službi za informisanje Rijaseta Islamske zajednice u Sarajevu rečeno je da su dobili zahtjev Organizacionog odbora za obilježavanje godišnjice stradanja Bošnjaka 11. jula, ali za sada nemaju bilo kakve izjave u vezi sa ovim pitanjem.\nNa poratalu "Javno" /www.javno.ba/ objavljeni su dokazi da je Cerić bio saradnik UDB-e pod kodnim imenom "Vezir".\nImena mnogih imama Islamske vjerske zajednice, uključujući i dokumente koji potvrđuju njihovu saradnju sa UDB-om mogu se naći u knjizi "Čuvati Jugoslavije - saradnici UDBE u BiH - Muslimani", autora Ivan Bešlića.\nMeholjić je rekao da on i porodice nastradalih imaju pravo da biraju ko će predvoditi vjerski obred prilikom ukopa njihovih najbližih srodnika, te najavio da će organizovati posebno klanjanje dženaze za svog oca i brata 11. jula, ukoliko vjerski obred bude predvodio Cerić.\nIbran Mustafić, prijeratni predsjednik Izvršnog odbora opštine Srebrenica, prijeratni poslanik SDA u Skupštini BiH i autor knjige "Planirani haos", predložio je da se ukop nastradalih 1995. godine obavi uz vojne počasti, ističući da je u dilemi da li će dozvoliti ukop identifikovanog brata ako se to ne obezbijedi i ako vjerski obred bude predvodio Cerić.\nU Memorijalnom centru u Potočarima svake godine 11. jula održava se komemoracija u znak sjećanja na Bošnjake stradale jula 1995. godine


Radnici BH Telekoma zahtijevaju zaštitu radničkih prava - Radio Srebrenik\nRadnici BH Telekoma zahtijevaju zaštitu radničkih prava\nNakon što je Uprava BH Telekoma odbila dio plate zaposlenicima koji su 9. novembra stupili u štrajk, danas će ponovo doći do okupljanja velikog broja radnika, koji zbog zaključavanja zgrade juče nisu bili u mogućnosti da podnesu Zahtjev za zaštitu radničkih prava.\nIz Sindikata je saopšteno da je oko 150-200 radnika krenulo prema Sarajevu iz svih Regionalnih Direkcija BH Telekoma.\nPodsjetimo, radnici su stupili u štrajk zbog višemjesečnog odbijanja Vlade FBiH, resornog ministarstva i Uprave kompanije da se potpiše Granski kolektivni ugovor za oblast telekomunikacija FBiH.\n“Umjesto iskazivanja dobre volje za socijalni dijalog i pregovore za zaključenje granskog kolektivnog ugovora, Uprava BH Telekoma je 11.12.2020. godine radnicima koji su u štrajku odbila dio plate, te na taj način ugrozila egzistenciju njihovih porodica”, istakli su iz Sindikata BH Telekoma.\nPrethodni članakJutarnja magla smanjuje vidljivost u kotlinama i uz riječne tokove\nNaredni članakTegeltija izvijestio članove VSTV-a BiH o podnošenju neopozive ostavke


Sindikati: Časovi skraćeni u 1000 škola - podunavlje.info\nBEOGRAD, SMEDEREVO, 20. septembar 2018 – Reprezentativni prosvetni sindikati, koji su štrajkovali nezadovoljni predlogom platnih grupa i razreda, saopštili su da su juče časovi u 1000 škola bili skraćeni na 30 minuta.\nOni su najavili da će od ponedeljka, 24. septembra, časovi svakodnevno biti 30 minuta, dok se ne uvaže njihovi zahtevi da svi prosvetni radnici sa sedmim stepenom stručne spreme (završenim fakultetom) budu u devetoj platnoj grupi u prvom razredu.\nKako saznaje Podunavlje.info u GSPRS Nezavisnost, u utorak je održan još jedan sastanak reprezentativnih sindikata sa predstavnicima Ministarstva prosvete, nauke i tehnološkog razvoja i Ministarstva državne uprave i lokalne samouprave, ali bez predstavnika Ministarstva finansija.\nČinjenica da pregovorima nisu prisustvovali predstavnici Ministarstva finansija, navodi na zaključak da nije ni bilo namere za konkretne dogovore.\nPredstavnici reprezentativnih sindikata su ponovili argumentovane razloge potkrepljene konkretnim činjenicima zašto traže devetu platnu grupu, kao i okvirno opterećenje za budžet.\nPregovori će se nastaviti nakon dodatne analize predloga i činjenica koje su izneli predstavnici sindikata, sa mogućnošću da se u njih, pored ministra finansija, Siniše Malog, uključi i premijerka Ana Brnabić, navodi se u saopštenju.


Zaštićena prirodna dobra na geoportalu Srbije – Personal magazin\nZavod za zaštitu prirode Srbije, na osnovu uspostavljene saradnje sa Republičkim geodetskim zavodom, dostavio je digitalne prostorne podatke zaštićenih prirodnih dobara Srbije. Zavod za zaštitu prirode Srbije, na osnovu Zakona…\nZavod za zaštitu prirode Srbije, na osnovu uspostavljene saradnje sa Republičkim geodetskim zavodom, dostavio je digitalne prostorne podatke zaštićenih prirodnih dobara Srbije.\nZavod za zaštitu prirode Srbije, na osnovu Zakona o zaštiti prirode („Službeni glasnik RS“ br. 36/2009 i 88/2010), predlaže zaštitu prirodnih dobara. U okviru studija Zavoda, koje predstavljaju stručno-dokumentacionu osnovu pokretanja postupka zaštite, uvršteni su podaci o katastarskim opštinama, podaci koji se odnose na granice, zone režima zaštite, kao i drugi prostorni podaci o prirodnim dobrima. U zavisnosti od kategorije zaštićenog područja, zaštićeno prirodno dobro proglašava Vlada RS, nadležno Ministarstvo, nadležni organ autonomne pokrajine ili nadležni organ jedinice lokalne samouprave.\nZaštićena prirodna dobra upisuju se u registar zaštićenih prirodnih dobara. Registar zaštićenih prirodnih dobara predstavlja elektronsku bazu podataka o zaštićenim područjima, područjima pod prethodnom zaštitom, zaštićenim vrstama i pokretnim zaštićenim prirodnim dokumentima i vodi se kao centralni i pokrajinski. Geografski podaci o zaštićenim prirodnim dobrima Srbije prikazani su u geografskom informacionom sistemu i sastavni su deo jedinstvenog digitalnog informacionog sistema Zavoda.\nObezbeđivanjem prostornih podataka o zaštićenoj prirodnoj baštini Srbije, dat je doprinos uspostavljanju NIGP-a, ali takođe i unapređenju sistema zaštite prirode u Srbiji.\nNa geoportalu su dostupne za uvid granice zaštićenih prirodnih dobara za koje postoje prostorni podaci u okviru kategorije Zaštićena područja. Više informacija o navedenom skupu podataka dato je u metapodacima, koji su dostupni na strani za metapodatke.\nZaštićena prirodna dobra…\nZaštićena prirodna dobra na geoportalu Srbije was last modified: August 8th, 2012 by Redakcija\nEpson štampači sa integrisani sistemom rezervoara za mastila


Početna Izjave Istinitost Vučić dobio nezapamćen broj glasova, odlučuje o rekonstrukciji\nMinistar odbrane o rekonstrukciji Vlade.\n"Onaj za koga glasa Srbija, a glasa za Aleksandra Vučića u nezapamćenom broju glasova, on ima pravo da odlučuje o tome ko će biti u nekoj budućoj rekonstrukciji Vlade ili neće."\nN1, 21. 3. 2018. godine\n21. 3. 2018. godine\nGovoreći o eventualnoj rekonstrukciji Vlade, ministar odbrane Aleksandar Vulin rekao je “nijedan političar od nastanka višepartijskog sistema nikada nije imao tako visok stepen podrške među građanima Srbije”, te da ga to kvalifikuje da odlučuje o rekonstrukciji Vlade. U ovoj izjavi postoje dva elementa za analizu - da li je Vučić izbore dobio sa najvećom zabeleženom podrškom i da li on ima pravo da se meša u rad vlade i odlučuje ko će eventualno napustiti Nemanjinu 11, a ko doći na to mesto.\nDa sumiramo - Vučić nije izabran za predsednika uz nezapamćen broj glasova, jer nije oborio rekorde Miloševića, Tadića i Nikolića. Osim toga, posao predsednika države nije da učestvuje u formiranju, niti bilo kakvoj rekonstrukciji Vlade, jer to nije predviđeno ni zakonom ni ustavom. Zbog svega toga, ministar Vulin dobija ocenu "kratke noge".\npodrškaizboriAleksandar Vučićrekonstrukcija Vlade


SLOVENSKI FL: SUSTAVNO SE KRŠE LJUDSKA PRAVA "IZBRISANIH" - Index.hr\nSLOVENSKI FL: SUSTAVNO SE KRŠE LJUDSKA PRAVA "IZBRISANIH"\nOdluku ustavnog suda o izdavanju retroaktivnih potvrda o stalnom prebivalištu za 11.000 "neslovenaca" treba izvršiti odmah, ocijenili su u utorak na konferenciji za novinare članovi Foruma za ljevicu (FL), dodajući kako će u suprotnome tu stvar internacionalizirati s obzirom da je riječ o kršenju ljudskih prava.\nČlanovi Foruma rekli su da će upoznati "sve nadležne europske i međunarodne ustanove" s tim da se u Sloveniji krše odluke ustavnog suda i da je to primjer "masovnog sistematskog kršenja ljudskih prava".\n"Zahtijevamo da se odluka ustavnog suda u cijelosti poštuje, a sadašnji pokušaji da se među tzv. izbrisanima napravi politička diferencijacija skandalozno je", rekao je na konferenciji Rastko Močnik, govoreći o najavama prema kojoj će vlada u parlamentu pokušati konsensusom omogućiti usvajanje tehničkog zakona o "izbrisanima". Močnik, profesor sociologije na Fakultetu političkih znanosti u Ljubljani, jedan je od osnivača Foruma za ljevicu i poznati pobornik antiglobalizma u Sloveniji.\nUstavni sud presudio je da za njihovo brisanje iz evidencije stalno prijavljenih nije bilo zakonske osnove, ali po tumačenju vlade takav je "tehnički" zakon potreban kako bi se odluka ustavnog suda mogla operacionalizirati.\nSlovenski MUP objavio je prošlog tjedna da je 1992. godine bez prava prebivališta u Sloveniji ostalo 28.000 neslovenaca. Oko 11.000 još nema pravo na stalno prebivalište, a desetak tisuća izbrisanih, kako se pretpostavlja, odselilo se u druge države nekadašnje SFRJ.


Ministarstvo: Prvo žetva pa analiza, drugačije neodgovorno - AgroSmart\nMinistarstvo: Prvo žetva pa analiza, drugačije neodgovorno\nponedeljak, 04. septembra 2017.\nMinistarstvo poljoprivrede, šumarstva i vodoprivrede danas je, povodom zahteva upućenog tom ministarstvu od strane pojedinih političkih partija da se, „prezentira“ Nacrt mera za rešavanje posledica suše, saopštilo da su odgovori na nepogode poput suše, odluke zasnovane na preciznoj analizi stanja useva tek nakon žetve.\n„U tom smislu, obaveštavamo podnosioce zahteva da je žetva ključnih poljoprivrednih kultura poput kukuruza i soje, u najboljem slučaju, tek počela, te da bi zbog toga bilo krajnje nestručno i neodgovorno davati bilo kakve predloge mera na osnovu fiktivnih podataka“ rečeno je u saopštenju Ministarstva.\nKako kažu, svaki drugi način, „posebno onaj zasnovan na demagoškim odlukama i kvazi – merama za kratkotrajnu kupovinu socijalnog mira, kao što je to bio slučaj dok su te partije upravljale resorom poljoprivrede, izazvao bi ne samo puko trošenje novca građana, već bi i onemogućio Ministarstvu da završi započete projekte sistemskog rešavanja problema elementarnih nepogoda“.\nPodsećaju da je zbog toga i pokrenut projekat navodnjavanja poljoprivrednog zemljišta i preciziraju da će u narednih godinu dana kanalima za navodnjavanje biti pokriveno približno 50 hiljada hektara zemljišta, koji niko već više od 30 godina nije ni pomislio da započne.\n„Takođe, podsećamo, i da se upravo zbog neplanskog i na bazi pukog predviđanja iracionalnog trošenja budžetskih sredstava agrar Republike Srbije i nalazi tu gde jeste. Bez obzira na pomenuti zahtev, Ministarstvo poljoprivrede, šumarstva i vodoprivrede svakako stoji na raspolaganju za dijalog o predlozima koji su zasnovani na iole stručnim temeljima“ navedeno je u saopštenju.\nPoljoprivrednici tražili da se ova godina proglasi godinom elementarnih nepogoda\nSastanak predstavnika Ministarstva poljoprivrede, šumarstva i vodoprivrede sa poljoprivrednicima, koji su od Vlade Srbije tražili da ovu godinu proglasi godinom elementarnih nepogoda, biće održan sledeće nedelje, kažu za Tanjug u tom ministarstvu.\nKako navode, poziv za sastanak danas je ministarstvu predao predstavnik udruženja „Pančevački ratari“ i ističu da oni kao i do sada u svakom trenutku stoje na raspolaganju poljoprivrednicima, ali je na zahtev udruženja dogovoreno da se sastanak održi sledeće nedelje.\nInače, više udruženja među kojima su i „Pančevački ratari“ saopštili su danas da su prošlog meseca tražili hitan sastanak sa premijerkom i predstavnicima ministarstva.\nministarstvo poljoprivrede žetva


Vanredne situacije - IBS\nInstitut za bezbednost i sigurnost na radu je ovlašćeno pravno lice za izradu procene rizika od katastrofa i plana zaštite i spasavanja, od strane Ministarstva unutrašnjih poslova Republike Srbije – Sektora za vanredne situacije.\nPrema Zakonu o smanjenju rizika od katastrofa i upravljanju vanrednim situacijama (“Sl. glasnik” br. 87/2018), Procenom rizika od katastrofa identifikuju se vrsta, karakter i poreklo pojedinih rizika od nastupanja katastrofa, stepen ugroženosti, faktori koji ih uzrokuju ili uvećavaju stepen moguće opasnosti, posledice koje mogu nastupiti po život i zdravlje ljudi, životnu sredinu, materijalna i kulturna dobra, obavljanje javnih službi i privrednih delatnosti, kao i druge pretpostavke od značaja za odvijanje uobičajenih životnih, ekonomskih i socijalnih aktivnosti.\nKatastrofe se dešavaju iznenada i nasumično, bilo da su prouzrokovane prirodnim delovanjem ili delovanjem čoveka. Posledice katastrofa prevazilaze granicu podnošljivosti u vremenu dešavanja.\nCiljevi upravljanja katastrofalnim događajima su smanjenje potencijalnih šteta, otklanjanje posledica i efektivan oporavak. Upravljanje rizikom od katastrofa je prvi korak ka povećanju prevencije i pripremljenosti na neželjeni događaj, a time i smanjenju posledica katastrofe i troškova za sanaciju štete.


Jeftini letovi iz Nju Delhija - Avio karte Nju Delhi - eSky.rs\nAvio karte iz Nju Delhija\nPretražite letove iz Nju Delhija\nProverite najbolje prilike za letove iz Nju Delhija\n✔ Postoje li posebne ponude za letove iz Nju Delhija na eSky.rs?\n✔ Mogu li se pobrinuti za osiguranje prilikom rezervacije leta iz Nju Delhija?\n✔ Ako rezervišem let iz Nju Delhija, mogu li da rezervišem ujedno i smeštaj?\n✔ Koje avio-kompanije nude letove iz Nju Delhija?\nBudite sigurni, da na eSky.rs ponuda letova iz Nju Delhija uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije iz Nju Delhija\nJeftini letovi do Indije Jeftini letovi iz Indije Jeftini letovi za Surat Jeftini letovi iz Surata Jeftini letovi za Po Jeftini letovi iz Poa\nJeftini letovi do Maldiva Jeftini letovi iz Maldiva Jeftini letovi do Daxian Dazhou Heshi Jeftini letovi od Daxian Dazhou Heshi


Njemačka donirala pomoć GP BiH - antimigrant.ba\nU Glavnom uredu Granične policije BiH upriličena je primopredaja donacije specijalističke opreme Saveznog ministarstva za unutrašnje poslove, izgradnju i zajednicu Savezne Republike Njemačke Graničnoj policiji BiH.\nTim povodom, rukovodstvo GPBiH, na čelu s direktorom Zoranom Galićem, primilo je ambasadoricu Savezne Republike Njemačke u Bosni i Hercegovini Margret Uebber i njene saradnike.\nGalić i Uebber potpisali su sporazume o donaciji deset termovizijskih kamera za noćno osmatranje, ukupne vrijednosti 140.000 eura.\nDirektor Galić ovom prilikom zahvalio je ambasadorici Uebber i Vladi SR Njemačke na nesebičnoj podršci u radu i razvoju ove policijske agencije, što je značajno ojačalo kapacitete GPBiH.\n“Od osnivanja ove policijske agencije, prijateljska zemlja Njemačka prati naš rad i djelovanje na granici i, sukladno tome i našim potrebama, donira opremu koju možemo svakodnevno koristiti. Ova donirana oprema koristit će se u nadzoru granice što će svakako doprinijeti efikasnijoj borbi protiv svih oblika prekograničnog kriminala”, izjavio je direktor Galić.\nAmbasadorica Uebber najavila je da će i u narednom periodu Vlada SR Njemačke biti partner GPBiH i podržavati njen daljnji razvoj te zahvalila rukovodstvu ove policijske agencije na uspješnoj saradnji.\n“Današnjom donacijom termovizijskih kamera za noćno osmatranje u vrijednosti od 140.000 eura nastavlja se dugogodišnja bliska saradnja Savezne policije i GPBiH. Savezna Republika Njemačka je GPBiH posljednjih godina donirala opremu ukupne vrijednosti od gotovo 9,8 miliona KM. Pored toga, Savezna Republika Njemačka je sprovela brojne obuke za pripadnike GPBiH. Termovizijske kamere, koje su predmet današnje donacije, važan su instrument u radu nadzora granice, a samim tim i borbi protiv ilegalnih migracija i organiziranog kriminala”, izjavila je ambasadorica Uebber.\nMerhamet u službi migrantskog okupatora


Sukob Bele kuće i Pentagona oko Sirije: Ko želi u rat, a ko ga se plaši - 17.06.2017, Sputnik Srbija\nSukob Bele kuće i Pentagona oko Sirije: Ko želi u rat, a ko ga se plaši\nDva visoka predstavnika Bele kuće insistiraju na proširenju vojne operacije u Siriji, dok je šef Pentagona protiv toga, piše „Forin polisi“, pozivajući se na... 17.06.2017, Sputnik Srbija\n07:22 17.06.2017 (Osveženo: 08:08 17.06.2017)\n© AFP 2021 / Massoud HossainiAmerički vojnici u Avganistanu\nDva visoka predstavnika Bele kuće insistiraju na proširenju vojne operacije u Siriji, dok je šef Pentagona protiv toga, piše „Forin polisi“, pozivajući se na izvore upoznate sa situacijom.\nDirektor Saveta za nacionalnu bezbednost Bele kuće Ezra Koen i savetnik za Bliski istok Derek Harvi žele da SAD pređu u ofanzivu na jugu Sirije. Saopšteno je da je ministar odbrane SAD Džejms Matis nekoliko puta odbijao njihov predlog.\nMatis, nekoliko službenika Bele kuće i predstavnika vojne komande bili su protiv toga jer smatraju da ovaj „rizičan korak“ može uvući SAD u „opasnu konfrontaciju sa Iranom“, saopštava izdanje. Oni se plaše da može uslediti napad na američke vojnike u Siriji i Iraku.\nMatis, šef Zajedničkog komiteta načelnika štabova Oružanih snaga SAD general Džozef Danford i predstavnik predsednika SAD u koaliciji protiv radikalne grupe DAEŠ Bret Mekgerk zalažu se da se teroristi isteraju iz svojih uporišta, uključujući Raku, piše „Forin polisi“.\nRanije je saopšteno da je američka vojska prebacila višecevne bacače iz Jordana u bazu Tanf na jugu Sirije. Osim toga, koalicija je tri puta za poslednjih mesec dana bombardovala sirijske provladine snage u tom području.


Prošlog leta nije moglo, hoće li sada uslediti povratak u Partizan? - Sportske.net\nIzvor: Sportske.net, Nezavisne\nČini se da su se uslovi stvorili\nEvroliga odlučila o pozivnici, šta će biti sa Partizanom?U večeri velikog Zvezdinog slavlja, ''transfer bomba'' iz Partizana, vraća se miljenik ''grobara''?!Trinkijeri uskoro dobija pojačanje iz Amerike?"Grobari", radujte se, iz Evrolige stižu sjajne najave!"Džin sa Filipina" preskače NBA draft i stiže u Partizan?\nKošarkaši Partizana još uvek nisu završili sezonu, nakon izazova u ABA ligi dolaze utakmice u okviru Superlige.\nVeć se govori o narednoj sezoni, navijači se nadaju da će se obistiniti najave iz vrha Evrolige kako bi ponovo gledali svoj tim u tom takmičenju.\nSpominjala su se i brojna pojačanja koja bi trebalo da stignu na kraju sezone, a nekadašnji član "Crno-belih" Milenko Tepić otkrio je u intervjuu za Nezavisne da je prošlog leta bio jako blizu povratka u Partizan.\n"S Partizanom je bilo kontakata tokom leta, ali u tom trenutku nismo uspeli da postignemo dogovor. Jako mi je drago što Partizan pokazuje da je stao na noge, što je opet jedan od najjačih timova u regionu i nadam se da će to brzo krunisati i povratkom u Evroligu."\n"To je klub u kojem sam doživeo neke od najlepših košarkaških momenata, tim za koji odmalena navijam, tako da bi mi bilo drago da odigram barem još jednu sezonu u Partizanu", kazao je Tepić u intervjuu.


Korišćenjem internet sajta kompanije Sava potvrđujete svoju saglasnost sa Savinim pravilima upotrebe kolačića. Sava zadržava pravo da bilo kada izmeni, doda ili odstrani delove ovih pravila. Molimo vas da na ovoj stranici povremeno proverite da li je možda došlo do nekih izmena. Nastavak korišćenja Savinih internet sajtova posle objave izmena ovih pravila znači da prihvatate te izmene.\nKako Sava koristi kolačiće?\nNa internet sajtu kompanije Sava koriste se tri različite vrste kolačića:\nPrilikom svake vaše posete internet sajtu kompanije Sava, softver za analitiku sajta stvoriće anoniman kolačić koji će nam reći da li ste ikada ranije posetili naš sajt. Ta vrsta kolačića nam pomaže da pratimo broj posetilaca, mesta sa kojih dolaze i koje naše stranice gledaju. Ove podatke koristimo radi provere funkcionisanja stranica i pronalaženja načina njihovog unapređenja.


BalkanMagazin :: Ugovor „Čigote” i „Gaspromnjefta”\nutorak, 21. februar 2012 03:31\nKompanija „Gaspromnjeft“ poslaće iz Rusije tokom ove godine preko stotinu svojih radnika na lečenje i oporavak u Specijalnu bolnicu „Čigota“. Dolazak Rusa na Zlatibor plod je dogovora koji su proteklih dana u Moskvi postigli predstavnici menadžmenta energetskog giganta s Istoka i poznatog lečilišta sa najposećenije srpske planine.\n- U glavnom gradu Rusije bili smo gosti centrale „Gaspromnjefta“, na njihov poziv, i sa njihovom osiguravajućom kućom SOGAZ postigli dogovor o nastavku saradnje. Zapravo, produžili smo pre dve godine potpisani ugovor sa ciljem da se prethodno uspostavljena saradnja nastavi i unapredi - kaže dr Nenad Crnčević, direktor „Čigote“.\nZlatiborska bolnica, znana po efikasnom lečenju štitne žlezde i gojaznosti, proteklih godina beleži porast stranih gostiju među kojima ubedljivo dominiraju Rusi, naročito od kada je privatizovanNIS.\nMeđu posetiocima iz najveće države sveta prošle godine je ovde bilo 70 radnika „Gaspromnjefta“ - većina njih je bila podvrgnuta protokolu lečenja štitne žlezde, neki su na Zlatibor došli da fizikalnom terapijom saniraju reumatska oboljenja, dok je deo njih u Srbiju doputovao samo zbog klasične rehabilitacije i odmora.\n„Gaspromnjeft“, prenosi Crnčević, svake godine pošalje petnaest odsto svojih radnika na oporavak u Karlove Vari, Rogašku Slatinu, a odskoro i na Zlatibor.\n- Nama je čast da jedna od najvećih svetskih kompanija svoje zaposlene upućuje kod nas na odmor i rehabilitaciju. Preko sto njihovih radnika čiji dolazak je dogovoren za ovu godinu uglavnom imaju probleme sa štitnom žlezdom, bolešću koja je naročito izražena u Sibiru. Računajući i onih 130 Rusa, koji su se 2011. zbog iste boljke lečili kod nas, ovaj ugovor tretiramo kao izuzetnu preporuku i priliku da u narednom periodu pridobijemo što veći broj gostiju iz ove zemlje. To će imati veliki efekat, ne samo za „Čigotu“, već i za celu turističku privredu Zlatibora - priča direktor Specijalne bolnice.


Fudbaleri Berana započeli sa pripremama za nastavak Prvenstva\nObjavljeno utorak, 23 januar 2018 07:51\nObavljenom prozivkom i odrađenim prvim treningom, fudbaleri Berana - lidera Druge lige Crne Gore, započeli su juče sa pripremama za proljećni dio Prvenstva. Кako je saopšteno, cilj je da se i u proljećnom dijelu takmičenja nastavi serija rezultata iz prvog dijela i ulazak ekipe u veći rang takmičenja.\nКako je saopštio Saša Maksimović - sportski direktor Кluba, prozivci je prisustvovalo 24 kandidata za najbolji sastav, nakon čega je odrađen i prvi trening.\n“Izuzimajući Japanca Suzukija, koji je napustio Кlub, svi fudbaleri koji su igrali u jesenjem dijalu sezone odazvali su se prozivci, nakon čega je odrađen i prvi trening. Radi se o fudbalerima iz našeg grada, koji su prošle jeseni pokazali da imaju kvalitet za najveći domet u ovoj Ligi, a niko od njih nije najavio odlazak. Znači, ekipa je sačuvana, ali kako su naše ambicije u proljećnom dijelu Prvenstva najveće, znači borba za vrh tabele i veći rang takmičenja, pokušaćemo da angažujemo i nekoliko pojačanja. Fudbalerima je saopšteno da ćemo prvi dio priprema odraditi u Beranama, a od vremenskih uslova zavisi da li ćemo u finišu priprema, možda, morati da otputujemo na more, kako bi što više odigrali kontrolnih utakmica, ili ćemo to moći da uradimo u našem gradu. Što se tiče plana rada, usljed nepovoljnih vremenskih uslova, prvih nedjelju dana ćemo raditi u Balon sali, jedan trening dnevno, nakon čega ćemo pojačati sa radom”, istakao je Maksimović.\nКako ističu u klubu, pored kvaliteta postojećeg igračkog kadra, očekuje se i da se popravi i finansijsko stanje, a rad i takmičenje u proljećnom dijelu prvenstva biće dodatno olakašani jer će ekpa, za razliku od jesenas, kada je zbog rekonstrukcije Gradskog stadiona, sve utakmice igrala van Berana, na proljeće biti domaćin na svom terenu.


Srbija i dalje podržava autoput Beograd - Vršac - Temišvar\nAutor : eVršac maj 22, 2017\nMinistarstvo građevinarstva, saobraćaja i infrastrukture Srbije je danas saopštilo da je Srbija podržala projekat auto-put koji bi je povezao s Rumunijom i smatrala ga za strateški, ali da je izostalo odobrenje Bukurešta.\nKako se navodi, o tome svedoči i Memorandum o razumevanju rumunskog i srpskog ministarstva transporta iz marta 2016. godine.\n- Međutim, zbog dalje realizacije projekta u okviru programa IPA prekogranične saradnje sa Rumunijom, vodeći partner na projektu, a to je Ministarstvo transporta Rumunije, trebalo je blagovremeno da odobri otpočinjanje projekta. Ali, to se nije dogodilo, piše u saopštenju.\nMinistarstvo navodi da zbog rizika da bi Srbija, kao partner u projektu, ne svojom krivicom snosila finansijske konsekvence zbog neblagovremenog otpočinjanja projekta, odlučeno je da u ovom IPA prekograničnom pozivu bude podržan naredni projekat iz oblasti zdravstva koji su odobrili i srpski i rumunski partner.\n- Srbija i dalje apsolutno podržava realizaciju projekta izgradnje autoputa Pančevo-Vršac-Vatin-Temišvar jer se radi o autoputu, kako od regionalnog, tako i od nacionalnog značaja, piše u saopštenju.


Vizija Računovodstvo seli se i u Zrenjanin, nakon 11 uspešnih godina i pet velikih računovodstvenih centara u Beogradu, Novom Sadu, Kragujevcu, Nišu i Subotici. Ova odluka doneta je nakon analize tržišta i ustanovljenja potrebe za jednom savremenom i modernom računovodstvenom agencijom kakva je ova.\nZrenjanin je bio logična destinacija, jer je to grad koji je oduvek uživao veliki ekonomski potencijal. Krase ga ljudi preduzetničkog duha, a ovaj grad predstavlja izuzetno važno ekonomsko i industrijsko čvorište u ovom delu Vojvodine. Uživa i veoma povoljan geografski položaj - udaljenost do većih ekonomskih centara poput Novog Sada, Subotice i Beograda je relativno mala, što doprinosi i dobroj povezanosti među gradovima. Dobra infrastruktura doprinela je razvoju brojnih industrija, od kojih prednjače prehrambena, tekstilna, hemijska, industrija proizvodnje nafte i prirodnog gasa i druge. Samim tim što postoje veći industrijski kapaciteti, neophodno je podržati njihov dalji razvoj, a to je omogućeno upravo osnivanjem kancelarije Vizije Računovodstva u Zrenjaninu.\nZrenjaninu je neophodna digitalizovana računovodstvena agencija\nBranko Petrović, direktor kompanije Vizija Računovodstvo, kaže da će profesionalnost i pouzdanost koje su u srži usluge Vizije Računovodstva sigurno doprineti tome da zrenjaninski preduzetnici i vlasnici preduzeća steknu uslove za siguran rast i razvoj u okviru svojih sektora. Smatra da je Zrenjaninu neophodna digitalizovana računovodstvena agencija, koja će u svakom trenutku moći da odgovori složenim zahtevima tržišta sa velikim razvojnim potencijalom. Dodaje da će to podstaći otvaranje novih preduzeća i kompanija, koje će dodatno pospešiti ekonomsku sliku ovog grada. Sve usluge vezane za finansije i poresko savetovanje biće dostupne svim pravnim licima koji žele da unaprede svoje poslovanje i steknu uslove za rast na tržištu.\nVizija Računovodstvo sa iskustvom od više od 10 godina\nVizija Računovodstvo je jedna od vodećih računovodstvenih kompanija u zemlji. Nastala je pre nešto više od 10 godina kao rezultat napornog rada i vizionarskog pogleda menadžmenta. Danas se može pohvaliti velikim brojem zadovoljnih saradnika i klijenata. Pored standardnih knjigovodstvenih usluga, svojim klijentima nudi i prilagođene usluge, namenjene specifičnim potrebama i zahtevima njihovih kompanija.\nFoto: Paxibay / stevepb\nOd posla iz sobe do 20 zaposlenih - Knjiški moljac


RTS HD Fudbal - Kv. za LŠ: Suduva - Crvena Zvezda\nsreda, 01. avg 2018, 19:25\nPosle pobede od 3:0 pred svojim navijačima, Crvena zvezda gostuje u Marijampoleu kod ekipe Suduve u revanš meču drugog kola kvalifikacija za Ligu šampiona.\nIako imaju veliku prednost, izabranici Vladana Milojevića pobedom u Litvaniji žele da potvrde plasman u treće kolo. Utakmica se igra u sreda, od 19.30 časova, uz direktan prenos na Prvom programu RTS-a.\nCrvena zvezda je lako i ubedljivo slavila u prvom meču na Suduvom sa 3:0, a strelci za naš klub bili su Ebesilio i Nemanja Radonjić, dvostruki strelac na tom susretu.\nPrednost našeg predstavnika u prvom međusobnom susretu ovih rivala na međunarodnoj sceni, mogla je biti i ubedljivija posle prvog susreta na stadionu Rajko Mitić, jer Zvezda je prikazala pre svega ubedljiviju i konkretniju igru, pogotovo u završnoj fazi napada.\nSuduva nije uputila ni jedan direktan udarac u okvir gola Milana Borjana tokom tih 90 minuta igre, tako da su izabranici Vladana Milojevića veliki favoriti za prolaz u treće kolo kvalifikacija za Ligu šampiona.\nMeč će se igrati u Sportskom centru Marijampole, u istoimenom gradu koji se nalazi nedaleko od granice sa Poljskom i granice sa Kalinjingradskom oblasti Rusije, u južnom delu Litvanije.\nStadion prima svega 6 250 navijača, a u svom prvom nastupu u kvalifikacijama za Ligu šampiona, Suduva je na pragu eliminacije već u drugom kolu posle ubedljivog poraza u našoj prestonici.\nTrener Crvene zvezde Vladan Milojević izveo je kombinovan sastav protiv Radničkog iz Niša u drugom kolu Super lige Srbije, ali su i pored toga, igrači aktuelnog šampiona naše zemlje, zabeležili laku i rustinsku pobedu od 2:0, u utakmici koja nam nije donela ni mnogo lepote ni previše atraktivnosti, niti lepih poteza. Golove za Crvenu zvezdu protiv Nišlija postigli su Rodić i Ben sa penala.\nŠto se Suduve tiče, oni su prošle godine osvojili svoju prvu titulu šampiona Litvanije, a u prvom kolu napravili su senzaciju i eliminisali Apoel sa Kipra. U A ligi Litvaniji odigrano je 19 kola šampionata, a Suduva je ponovo na prvom mestu i devet kola pre kraja šampionata ima osam bodova prednosti u odnosu na ekipu Žalgirisa.\nNa poslednjih pet susreta Suduva je tri puta poražena i dva puta su slavili, dok je Crvena zvezda od starta nove sezone zabeležila četiri pobede i samo jedan remi sa Spartaksom iz Letonije u prvom kolu kada je bilo 0:0. Milojevićeva ekipa je potom redom pobeđivala Spartaks sa 2:0, Dinamo iz Vranja sa 3:0, Suduvu sa 3:0 i Radnički Niš sa 2:0, što znači da igrači našeg tima još uven nisu primili gol na pet zvaničnih utakmica ove sezone, a postigli su čak 10 pogodaka na ta četiri susreta.\nUtakmica između Suduve i Crvene zvezde, igra se u sredu od 19.30 časova u Litvaniji, u gradu Marijampoleu koji ima svega oko 35000 stanovnika.


Ambasador Republike Kosovo u Mađarskoj, Shpend Kallaba, predao je akreditivna pisma predsedniku Mađarske, Áder\nBudimpešta, 4. februar 2019 – Tokom protokolarne ceremonije u Predsedničkoj palati, ambasador Republike Kosovo u Mađarskoj, Shpend Kallaba, predao je akreditivna pisma predsedniku Republike Mađarske, János Áder.\nOvom prilikom, ambasador Kallaba se zahvalio predsedniku Áder na njegovoj posvećenosti, kao i na kontinuiranoj pomoći koju su mađarski narod i država dali izgradnji države na Kosovu, ocenjujući odličan nivo bilateralnih odnosa između dve zemlje.\nSa njegove strane, predsednik Mađarske je poželeo dobrodošlicu ambasadoru Kallabu na njegovom svom diplomatskom mandatu.\nU nastavku, ambasador Kallaba je informisao predsednika Áder o naporima Republike Kosovo u unapređenju evroatlantske agende, sa posebnim naglaskom na posvećenost Kosova da bude faktor stabilnosti i doprinosioc mira u regionu.\nNakon toga, ambasador Kallaba je zatražio da Mađarska nastavlja da podrži Kosovo u procesu liberalizacije viznog režima u odnosu sa EU, kao i u korišćenju mađarskih kapaciteta i iskustava u direktnim stranim investicijama na Kosovu.\nAmbasador Kallaba je takođe zatražio podršku Mađarske u procesu članstva Republike Kosovo u međunarodnim organizacijama, s posebnim naglaskom na organizacije iz oblasti bezbednosti, kao što je INTERPOL, što bi doprinelo sprečavanju negativnih pojava.\nU tom kontekstu, naglašeno je da fokus treba da ostane na saradnji u ekonomskoj i trgovinskoj sferi i u korišćenju međunarodnih inicijativa i događaja koji će se održati u Budimpešti kao prilika da se iskoristi za dobro Kosova.\nNakon predstavljanja akreditivnih pisama u Palati Sándor, ambasador Kallaba uz jednu formalnu ceremoniju Počasne garde, položio je venac na Spomeniku palih na Trgu heroja.


Ko je čovjek koji je postao novi broj jedan na listi najbogatijih – Bankar.me\nJune 2, 2021 BIZNIS, Članci, EVROPA, SVE VIJESTI Leave a comment\nFrancuski biznismen Bernar Arno novi je najbogatiji čovjek na svijetu. Njegovo bogatstvo se procjenjuje na više od 192 milijarde dolara, koje najvećim djelom dolazi iz njegove multinacionalne kompanije i konglomerata LVMH, bilo je dovoljno da na listi pretekne dosadašnjeg lidera liste najbogatijih Džefa Bezosa.\nOvaj Francuz koga često nazivaju i „papa u svijetu mode“ je neprikosnoveno najbogatiji Evropljanin od 2018. godine kada je njegovo bogastvo procjenjeno na nešto više od sedamdeset milijardi dolara. Posljednjih godina on je ozbiljnije ušao u ovu trku na globalnom nivou, gdje je povremeno zauzimao neko od prvih pet mjesta najbogatijih.\nNa čelo liste izbija zbog veoma uspješnog poslavanja njegove kompanije LVMH u proteklih 14 mjeseci. U tom periodu je svoje lično bogatstvo uvećao za nevjerovatnih 110 milijardi dolara i tako postaje prvi Evropljanin koji je izbio na čelo liste posle skoro jednog vjeka.\nKompanija LVMH je specijalizovana za proizvodnju i prodaju luksuzne garderobe koja u svom vlasništvu drži neke od najpoznatijih svjetskih brendova kao što su Dior, Luj Viton, Henesi, Živanši, Loro Piana… Vrijednost ove kompanije na tržištu je u konstantnom rastu posljednjih nedjelja i po nekim procjenama iznosi nešto manje od 400 milijardi dolara.\nPo istraživanju analitičara iz Jefferies investicione banke, a kako prenosi Forbs, rast prihoda od 17 milijardi dolara (32 odsto u odnosu na 2020. godinu) je rezultat je masovne kupovine njihovih proizvoda u Kini.\nSam Arno kao i kompanija LVMH, ima veoma zanimljivu biografiju. Diplomirani inženjer koji po završetku studija na prestižnom fakultetu „École Polytechnique“ počinje da radi za očevu građevinsku firmu i već tada pokazuje i realizuje svoje vizionarske ideje.\nNakon nekoliko godina provedenih u firmi uspijeva da ubijedi oca da promjene smjer poslovanja u pravcu kupovine i trgovine nekretninama, sa akcentom na gradnju i razvoj turističkih kompleksa. Direktor kompanije je postao 1974. godine, a kompaniju je potpuno preuzeo od oca 1979. godine.\nNjegov ulazak u svijet mode počinje 1984. godine kada pomoću partnera kupuje „Financière Agache“ i tako preuzima kontrolu nad „Boussac Saint-Frères“, kompanijom za proizvodnju tekstila, koja je posjedovala Dior i prodavnicu „Le Bon Marché“. Odavde Arno kreće da gradi svoju imperiju.\nKrajem osamdesetih i početkom devedesetih godina Arno dolazi na ideju da skupi najjače brendove u Francuskoj i Evropi pod jedan krov i tako nastaje kompanija LVMH. Narednih godina kompanija je pripojila mnoge najpoznatije svjetske brendove.\nDanašnji uspjeh kompanije neoborivo dokazuje da Arna zasluženo nazivaju „papa mode“.\nIzvor: N1 Beograd/CdM\nPOJMOVIbernar arno bernard arnault\nPrevious EU se zadužuje 80 milijardi eura za finansiranje oporavka\nSljedeći Kako je Mont Everest postao višemilionski posao


LETNjA ŠKOLA PLUS: Škola srpskog jezika, kulture i tradicije\nU okviru realizacije programskih aktivnosti predviđenih projektom „LETNjA ŠKOLA PLUS“ podržanom od strane Ministarstva spoljnih poslova, Uprave za saradnju s dijasporom i Srbima u regionu, pored brojnih radionica namenjenih srpskoj deci iz Dunavske klisure, članovi Škole plus organizovali su i školu srpskog jezika i kulture.\nBila je to prilika da kroz posetu kulturno – istorijskim znamenitostima Bele Crkve, Vršca i okoline, deca i prosvetni radnici iz Srbije i Rumunije promovišu srpsku kulturu i tradiciju.\n- Aktivnosti u Banatskoj sobi kao i u prostorijama Škole plus u Banatskoj Palanci skrenule su pažnju na izražavanje i razvoj sopstvene kulture - nošenjem narodnih nošnji, beleženjem, pevanjem, javnim izvođenjem i drugim oblicima folklora i tako poslali jasnu poruku da predstavljanje umetničkog stvaralaštva srpskog naroda iz regiona doprinosi poboljšanju slike Srbije i srpskog naroda.\nSrpska deca iz Rumunije i članovi Škole plus imali su priliku da se pored obilazaka i radionica zaslade sa starinskim đakonijama, koje su pripremile vredne ruke naših mama i baka, kao i saradnica iz Aktiva žena SUBNOR-a, koristeći recepte iz bogate banatske tradicije, kažu u Školi plus.\nŠkola plus od 2006. godine ima potpisan Protokol o saradnji sa Savezom Srba iz Rumunije i asocijacijom Tomilend iz Moldave Nove. Tokom ovih jedanaest godina zajednički je realizovan veliki broj projekata i akcija.\nCiljevi „Letnje škole plus“ bili su usmereni na:\n- Očuvanje kulturnog identiteta iumetničkog stvaralaštva srpskog naroda iz regiona u Srbiji\n- Očuvanje srpskog jezika i pisma;\n- Podizanje svesti dece i mladih o značaju srpske kulture, tradicije i jezika i upoznavanje sa pojmom;\n- Promociju kulture druženja, pospešivanje komunikacije mladih sa obe strane granice i organizovanje slobodnog vremena;\n- Podizanje nivoa svesti dece i mladih o značaju negovanja svojih srpskih korena;\n- Stvaranje uslova za razvoj navike kvalitetnog korišćenja slobodnom vremenu;\n- Promociju igara i kolektivnog druženja srpske dece sa obe strane granice ;\n- Pospešivanje kreativnog stvaralaštva;


Seljimi: Doći će do velikih tenzija ukoliko se potvrdi optužnica protiv Tačija i Veseljija - Kosovo Online\n26. Oktobar 2020. • 10:48\nMinistar pravde Seljim Seljimi kaže da bi moglo doći do velikih tenzija ukoliko se potvrdi optužnica Specijalnog suda protiv kosovskog predsednika Hašima Tačija i lidera Demokratske partije Kosova Kadrija Veseljija, prenosi Gazeta Ekspres.\nDodao je da su izjave Specijalizovanih veća vezane za Tačija i Veseljija uznemirujuće, ali da veruje u pravdu.\n“To me uznemirava i izaziva nezadovoljstvo i o tome sam javno govorio. Izašla je izjava Specijalizovanih veća koja je više politička jer mislim da Tužilaštvo ne treba da objavljuje izjave već treba da vrši istrage i podiže optužnice. Ali kad se udari na predsednika zemlje, na bivšeg predsednika skupštine, takve izjave su uznemirujuće”, rekao je Seljimi.\nNaglasio je da je Specijalni sud pripada pravosudnom sistemu Kosova, jer je izglasan u skupštini na osnovu ustavnog amndmana i mora da radi posao kao što to rade i drugi sudovi na Kosovu.\n„Tenzije ćemo moći da kontrolišemo, jer verujemo u pravdu i znamo da je naš rat bio čist, to je u mnogim slučajevima dokazano u Hagu. Ne bismo se trebali da se plašimo pravde, ali kad pravda teži nekakvoj politici, onda smo zabrinuti, jer vođenje politike sa pravdom je neka vrsta društvenog štapa koji nam je nametnut. Verujemo u pravdu, uvek smo verovali u pravdu, pravda će sigurno izaći na videlo kao i u drugim slučajevima", rekao je Seljimi.\nMinistar pravde smatra da ne postoji rizik od podizanja optužnice protiv lidera Alijanse za budućnost Kosova Ramušaa Haradinaja.\n„Haradinaja je Haški tribunal dva puta oslobađao, mislim da je njegov slučaj zaključen čak i u Specijalizovanim većima“, rekao je Seljimi.\nIstakao je da je ga zabrinjava “misteriozan način na koji su pristupili celom tom slučaju”, jer, kako je rekao “mislim da nema potrebe za svom tom mistikom – ako postoje dokazi, treba da sledi krivični postupak, a ne izjave”.\n“Pozivi koji su poslati vrlo često su bili nejasni i nije se znalo da li se neko poziva kao svedok, optuženi ili osumnjičeni. To je stvorilo maglu, ali mi se ne bojimo pravde“, rekao je Seljimi.\nSeljimi je između ostalog rekao da je rat OVK bio plemenit i da Specijalizovana veća ne treba da se plaše da će neko pobeći od pravde, jer su svi njegovi članovi u stanju da svedoče o plemenitom ratu koji su vodili.\nSeljim Seljimi Specijalni sud optužnice Hašim Tači Kadri Veselji\nKoci: Krše se Tačijeva ljudska prava, Specijalni sud pod hitno da obavesti građane o sudbini optužnice\nIako je danas istekao šestomesečni rok za potvrđivanje optužnice protiv predsednika Kosova Hašima Tačija i lidera Demokratske partije Kosova Kadrija Veseljija, još uvek nema podataka iz Specijalizovanih veća o tom slučaju, prenosi Kljan Kosova.\nZeka: Optužnica protiv Tačija i Veseljija je potvrđena, oni to znaju


Etiopija – Izvor (ne)stabilnosti Afričkog roga - CeGIT Analize Etiopija – Izvor (ne)stabilnosti Afričkog roga - CeGIT\n16.03.2021Autor: Sara Radosavljevic\nAutor: Sara Radosavljevic\nIako je suparništvo raslo tokom godina, ključna stvar razdora između njih bila je Ahmedova odluka o stvaranju nove političke koalicije - Partije prosperiteta, koja je predstavljala naslednicu EPRDF-a, objedinjujući postojeće etničke političke partije u Etiopiji. Novoformirana koalicija doprinela je ubrzanom procesu centralizacije vlasti u državi, čemu su se članovi TPLF-a oštro protivili. Narastajuće tenzije, kulminirale su odlukom da se usled suočavanja zemlje sa posledicama korona virusa Covid-19, planirani federalni izbori 2020. godine ne održe već se odlože za naredni period. Regionalne vlasti u Tigraju nisu prihvatile ovu odluku, veći su svoje neslaganje iskazale održavanjem izbora na lokalnom nivou, dok je sa druge strane premijer Ahmedov u više navrata optužio TPLF za destabilizaciju čitave države.\nZbog toga se čini da je najveći fokus, kada je u pitanju pomoć, usmeren na drugog suseda - Sudan. Iako očekivana pomoć Sudana ne izostaje, tigrajski sukob bio je okidač i za pokretanje graničnog spora između Etiopije i ovog suseda. Spor oko Al Faška (al-Fashqa), bogatog zemljišta pogodnog za poljoprivredu koje se rasprostire na oko 600 km2 i koje je pozicionirano na samoj granici ovih dveju zemalja predstavlja dodatni izazov kada su u pitanju njihovi ionako klimavi bilateralni odnosi.


Komunikacije 05.07.2020 16:20:20\nTELESTE-BRAUNŠVAJG / Telesteovi displeji i putnički informacioni sistem u nemačkom Braunšvajgu\nTurku, Finska (MEDIA EXPRES) / 5. jul 2020. / Teleste Corporation isporučiće informacione displeje saobraćajnim vlastima grada Braunšvajg (Regionalverband Großraum Braunschveig) u Nemačkoj, zajedno sa lokalnom podružnicom kompanije iqu Systems.\nProjekat će biti završen do marta 2022. godine i obuhvatiće povezivanje čitave tramvajske mreže i odabranih autobuskih stajališta u gradu Braunšvajg sa 243 jednobojnih LED displeja, kao i Telesteov putnički informacioni sistem za njihovo upravljanje. Pored toga, sve uključene stanice biće opremljene tasterima za tekst i govor i zvučnicima koji najavljuju prikazane informacije za slabovide putnike.\n- Mi u Telesteu smo zadovoljni što je tranzitna uprava Braunšvajga verovala našem rešenju i sposobnostima da unapredimo informacionu infrastrukturu transportne mreže u njihovom gradu. Dok javni prevoz postaje oblik “broj jedan” urbane mobilnosti za mnoge građane, putnici takođe očekuju lako i bezbedno putovanje gradskim saobraćajnim sistemima. Jasno je da prave informacije o putovanju moraju biti dostupne u pravo vreme i na pravom mestu, kada i gde su potrebne putnicima. Ulaganje u informacionu infrastrukturu koja funkcioniše “u realnom vremenu” osigurava da će operatori biti u mogućnosti da ispune očekivanja putnika na efikasan i fleksibilan način – rekao je Stephan Brunig, šef Telesteovog sektora za operatore javnog prevoza.\nTelesteov sistem informisanja putnika uključuje svestrane module dizajnirane za upravljanje informacijama o putnicima, medijskim sadržajima, prikazima i voznim parkovima u sistemima javnog prevoza različitih veličina i zahteva. Sistem omogućava tranzitnoj upravi Braunšvajga da upravlja sa svih 243 displeja pomoću internet korisničkog interfejsa, uključujući funkcije kao što su provere statusa, konfiguracija i operativno upravljanje.\nSistem će takođe obezbediti potrebne interfejse za bazu podataka u realnom vremenu Braunšvajg tranzitne uprave i državnu bazu podataka Donje Saksonije. Kroz ovu integraciju, sistem putnicima u Braunšvajgu pruža tačne i ažurne informacije u vezi sa njihovim putovanjima, čineći ih lakšim i sigurnijim za navigaciju kroz gradsku infrastrukturu, dok istovremeno pružajuc operatoru efikasan i fleksibilan alat za upravljanje informacijama i svakodnevno poslovanje.


Panel diskusija | Unija Poslodavaca Srbije\nU sklopu Projekta -Turizam su ljudi danas je održana panel diskusija o aktuelnoj situaciju u Sektoru turizma i ugostiteljstva u Srbiji. Panelisti su bili predstavnici Sektora turizma i ugostiteljstva Unije poslodavaca Srbije na čelu sa Predsednikom Stevanom Rodićem i predstavnici Samostalnog sindikata turizma i ugostiteljstva na čelu sa Milomirem Milentijevićem.\nKljučni problemi u ovom Sektoru prepoznati su u visokim troškovima poslovanja, nelojalnoj konkurenciji i formalnom socijalnom dijalogu. Fiskalni i parafiskalni nameti se uvećavaju bez sagledavanja realnih mogućnosti privrednika u Srbiji dok su porezi na zarade najviši u regionu. Konkretni podsticaji za osnaživanje i podršku ovog Sektora su izostali ali su uvedene brojne represivne mere. U takvoj situaciji nije iznenađujuć podatak da bankarski sektor odobrava kredite privrednicima sa kamatama do 5%, a da država zateznu kamatu obračunava u nivou od 16%. Slična situacija je i kada su u pitanju podsticaji za otvaranje novih radnih mesta koja se odobravaju u najvećoj meri stranim investitorima i ni jedan domaći privrednik neće dobiti subvenciju za novo zapošljavanje u iznosu koji se odobrava stranim kompanijama. U ovakvim okolnostima sa ciljem opstanka na tržištu, mnogi legalni poslodavci prelaze u nelegalne tokove što nije dobro ni za privredu ni za zaposlene u ovom sektoru.\nPrivredni ambijent u Srbiji ne podstiče rast i razvoj ovog sektora iako su se svi složili da Turizam i ugostiteljstvo u Srbiji imaju perspektivu i predstavlja privrednu granu koja ima mogućnosti da se razvija i kreira nova radna mesta. Međutim, neophodno je stati na put širenju crne ekonomije i nelojalne konkurencije koju su posebno istakli i poslodavci i sindikati. Rešavanje svih pojavnih oblika neformalne ekonomije trebalo bi da bude prioritet odgovorne države i na tome moraju insistirati obe strane. Kao poseban novi vid nelojalne konkurencije pojavljuje se i »izdavanje« apartmana stranim turistima koji se putem interneta i socijalnih mreža nudi kao turistička ponuda a koju niko ne kontroliše. Ovakav vid smeštaja direktno utiče na smanjenje prometa u legalno prijavljenim smeštajnim objektima.\nPosebnu pažnju na panelu privuklo je pitanje zapošljavanja radnika na privremenim i povremenim poslovima i uloga agencija koje na ovaj način angažuju zaposlene. Obe strane su se složile da rad agencija za zapošljavanje mora zakonom biti regulisano i zaposleni na istim pozicijama bez obzira na vrstu ugovora koji su potpisali moraju imati ista primanja.\nJedini način da se navedeni problemi reše su međusobo razumevanje socijalnih partnera, podrška i insistiranje na socijalnom dijalogu koji bi po uzoru na model Hrvatske trebao da bude kontinuiran i prisutan nakon potpisivanja kolektivnog ugovora u Sektoru turizma i ugostiteljstva sa ciljem praćenja primene i trendova u Sektoru, insistiranja na kvalitetu i informisanja šire javnosti o rezultatima i problemima koji se javljaju. U sadašnjim prilikama socijalni dijalog postoji formalno i na nacionalnom i na lokalnom nivou. Sastanci i sednice ovog tela su formalni i bez sadržaja jer ne postoji zainteresovanost od strane države da se u okviru Socijalno ekonomsog saveta nešto konkretno i pokrene. Socijalno ekonomski savet Beograda formalno funkcioniše. Formirane su i radne grupe sa ciljem da se navedeni problemi brže i lakše rešavaju, ali se ništa nije konkretno i pokrenulo.\nGlavne primedbe sindikata se odnose na loš položaj zaposlenih, na Zakon o radu koja im je umanjio prava kao i na visinu minimalne cene rada koja se nije ove godine promenila. Pojedinačni razgovori sa Vladom ne mogu dati očekivane rezultate i jedini način da se utiče na kreiranje politike u Sektoru Turizma i ugostiteljsta je da se sindikati i poslodavci slože oko ključnih predloga za poboljšanje situacije u ovom sektoru i zajednički nastupe pred državom insistirajući na rešavanju ključnih problema.\nUz finansijsku podršku EU\nOkrugli sto “Bolji uslovi za zapošljavanje mladih”\nDan sa devojkama i rušenje stereotipa o izboru zanimanja\nSTAV UNIJE POSLODAVACA SRBIJE O NACRTU ZAKONA O RODNOJ RAVNOPRAVNOSTI\nOd 11. jula nove mere za sve poslodavce i zaposlene\nKontrola sanitarne inspekcije u doba epidemije\nPomoć posrnuloj privredi moguća i u olakšicama za poslovanje\nDo izvoda iz lista nepokretnosti preko javnog beležnika\nCovid i privreda Srbije: Izvršni odbor Unije poslodavaca Srbije od juče održava sednice na nedeljnom nivou\nIskustvo sa nama, budućnost pred nama- XVI Kongres SSSS\nDan posvećen bezbednosti i zdravlju na radu


Porodica bivšeg američkog agenta tvrdi da je PREMINUO U ZATVORU u Iranu, Teheran dematuje\nTeheran je saopštio danas da je bivši agent američkog Federalnog istražnog biroa (FBI) Robert Levinson, koji je nestao u Iranu u martu 2007. godine, napustio zemlju pre više godina, iako njegova porodica tvrdi da je preminuo u iranskom pritvoru.\n- Na osnovu pouzdanih dokaza, Levinson je napustio Iran pre nekoliko godina i otišao na nepoznato mesto - rekao je portparol Ministarstva spoljnih poslova Abas Musavi, prenela je državna televizija. Tokom prethodnih godina, Iran je pokušao da utvrdi njegovo stanje, ali nije mogao da pronađe nikakve naznake da je živ, dodao je Musavi.\nIzrael postavio uređaje za PRISLUŠKIVANJE kod Bele kuće?\nPorodica Levinson saopštila je da se, po svemu sudeći, njegova smrt dogodila pre pandemije virusa korona, prenio je Bi-Bi-Si. Levinson, Amerikanac koji je proveo najviše vremena kao talac u istoriji SAD, nestao je 2007. godine na iranskom ostrvu Kiš. Njegova porodica saopštila je da je on tada radio u okviru neodobrene misije Centralne obaveštajne agencije (CIA).\nOn se penzionisao u FBI-ju 1998. godine, ali je radio na Kišu kao privatni istražilac i tragao za falsifikovanim cigaretama u ovom regionu, tvrdi njegova supruga.\nAmerički zvaničnici smatraju da je Levinsona otela iranska obaveštajna služba da bi ga iskoristila za cenkanje sa Vašingtonom .


Beljanskom je 7. novembra stiglo rešenje o poništavanju doktorata, u kojem se navodi da je na inicijativu Katedre za krivično-pravne nauke, preispitana zakonistost njegovog rada “Jugoslovenski krivični postupak i međunarodni pravni standardi” koji je odbranio pre 16 godina, te da je utvrđeno da “ne postoji prijava za odbranu”.\nU rešenju se navodi da “zahtev za odbranu doktorske disertacije ne može da se podnese neformalno, niti prećutno, već je u pitanju složena, propisima strogo predviđena procedura”, a rešenje je potpisao dekan Pravnog fakulteta Ljubomir Stajić.\n“Dekan je zanemario činjenicu da ja nisam nikada ni povukao prijavu i da je tada moj odustanak od odbrane tada bio situacione prirode, prouzrokovan načinom na koji je odložena ili otkazana odbrana dan uoči odbrane. To sam tada uradio u revoltu i predmet nije bio završen, ostao je otvoren”, rekao je Beljanski.\n“Po mom dubokom uverenju, moj poseban, novi zahtev nije bio ni potreban i ovo rešenje koje je došlo ja bih rekao da je ono pravno neosnovano i u velikoj meri besmisleno, te da u njemu ima dosta i zlonamernosti”, kazao je Beljanski.\nOn je kazao da “ne može da tvrdi, ali ni da isključi mogućnost da je u pitanju politički ili lični pritisak na njega”.\n“Ima više podudarnosti, kao što je činjenica da sam nekoliko puta zastupao stranke u sporovima protiv Pravnog fakulteta, a trenutno je u toku parnica u kojoj zastupam Savez mađarskih učenika vezano za diskriminaciju prilikom polaganja prijemnog ispita na maternjem jeziku”, rekao je Beljanski za Betu.\n“Postao sam i predsednik organizacije CEPRIS, a ona je naišla na brz otpor, posebno kada se radi o slučaju sudije Trešnjeva, pa se sada može i to povezati, iako ne mogu da tvrdim. Najzad tu je niz mojih javnih istupanja u kojima sam se kritički odnosio prema vlasti, kao i prema načinu i nivou obrazovanja na viskoškolskim ustanovama u Srbiji”, dodao je Beljanski.\nOn je dodao i da se taj slučaj podudario i sa činjenicom da trenutno drži praktičnu nastavu na jednom od konkurentskih fakulteta i to iz krivično procesnog prava, te da sve to “baca sumnju da možda nisu u pitanju samo formalno pravni razlozi, već da je moguće i nešto drugo”.\n“Meni nije previše stalo do te titule, a pogotovo mi ne bi bilo stalo sada ako ona potiče od fakulteta koji pribegava ovakvim potezima. Ali, imam neku vrstu duga prema dvoje naših istaknutih stručnjaka koji su bili članovi komisije na toj odbrani i nisu više među živima. Zato ću podneti žalbu kako bih zaštitio ugled i njihov, a u neku ruku i svoj, jer nije jednostavno nekoga držati u zabludi 16 godina”, kazao je Beljanski.


Оштре реакције из Москве на хапшење Руса на Косову - Нови Стандард\nOštre reakcije iz Moskve na hapšenje Rusa na Kosovu\n28.05.2019. 16:44 16.07.2020.\n“Rusija zahteva hitno oslobađanje uhapšenog državljanina Rusije i kažnjavanje krivaca za nezakonite akcije specijalnih snaga”, rekao je Kosačov\nMisija UN na Kosovu saopštila je da se ruski državljanin, kojeg su privele kosovske specijalne policijske snag tokom jutrošnje operacije, nalazi u bolnici. “Ruski državaljnin se nalazi u bolnici i ima povrede”, saopštio je Unmik za rusku agenciju Tas.\nRuska agencija RIA prenosi i izveštaje prištinskih medija da se on nalazi u bolnici u Kosovskoj Mitrovici, kao i da su ga predstavnici Unmika posetili. Predsednik Aleksandar Vučić preneo je danas u Skupštini Srbije da postoje informacije da je pretučen i priveden i jedan ruski državljanin na KiM Mihail Krasnoščenko, radnik Unmik administracije. Srpske vlasti su o tome upoznale nadležne organe ruskih državnih vlasti, dodao je predsednik. “Pretukli su ga i priveli, ako je informacija pouzdana, najverovatnije da bi se dodvorili onima koji su celu akciju odobrili”, rekao je Vučić.\nPortparolka ruskog Ministarstva spoljnih poslova Marija Zaharova nazvala je “nečuvenim aktom” i “manifestacijom provokativne politike vrhuške kosovskih Albanaca” hapšenje ruskog diplomate Mihaila Krasnoščenkova na severu KiM i zatražila od rukovodstva Unmika da preduzme korake za njegovo oslobađanje, prenosi Tas. “Pritvor je izvršen uprkos tome što ruski državljanin poseduje diplomatski imunitet kao zvaničnik UN. Mi posmatramo ovaj nečuveni akt kao još jednu manifestaciju provokativne politike vrhuške kosovskih Albanaca”, rekla je Zaharova.\nOna je naglasila da Rusija zahteva da rukovodstvo Unmika obezbedi iscrpne informacije u vezi sa “nelegalnim hapšenjem” Krasnoščenkova i učini sve što je u njegovoj moći da se on hitno oslobodi. Zaharova je prethodno rekla da zvanična Moskva smatra da upad kosovskih specijalnih snaga u srpske opštine na severu KiM i privođenje Srba predstavlja novu provokaciju Prištine, s ciljem da se zastraši i protera nealbansko stanovništvo i da se silom uspostavi kontrola nad tom oblašću. Ona je rekla da Moskva, u ovako odgovornom trenutku, poziva međunarodne pokrovitelje Prištine da urazume kosovske radikalne snage i spreče dalje širenje konflikta sa nepredvidljivim posedicama.\nIzvor Tanjug/B92, 28. maj 2019.\nMOSKVA TRAŽI KAŽNjAVANjE KRIVACA ZA HAPŠENjE\nRusija zahteva hitno oslobađanje uhapšenog državljanina Rusije – člana međunarodne misije UN i kažnjavanje krivaca za nezakonite akcija specijalnih snaga na Kosovu, saopštio je šef komiteta Saveta Federacije za međunarodne poslove Konstantin Kosačov.\n„Pažljivo ćemo pratiti razvoj situacije i naravno, tražimo hitno oslobađanje ruskog državljanina – člana međunarodne misije UN, kao i kažnjavanje krivaca za nezakonite akcije specijalnih snaga, ako ovaj incident bude potvrđen dodatnim informacijama sa lica mesta”, napisao je Kosačov na fejsbuku.\nIz Kosovo postupaюt trevožnыe signalы: obstanovka v krae rezko obostrilasь v rezulьtate silovoй operacii specnaza…\nPosted by Konstantin Kosačev on Tuesday, 28 May 2019\nMoskva je ranije zatražila od rukovodstva Unmnika iscrpne informacije o nezakonitom hapšenju Mihaila Krasnoščenkova i preduzimanje maksimalnih napora da se on hitno oslobodi. Podsetimo, dva radnika misije UN na Kosovu uhapšena su ranije i dostavljena u bolnicu. Šef misije Zahir Tanin je pozvao da se oni hitno oslobode. Ambasada Rusije u Beogradu je saopštila da prati situaciju, ali je odbila da komentariše zdravstveno stanje povređenog Rusa.\nIzvor Sputnjik, 28. maj 2019.\nDnevne vestirusijaKonstantin KosačovKosovo i MetohijaMarija Zaharovareakcijaruski vojnikUnmikupad ROSU na sever KiMhapšenje


ribe Archives - Stranica 3 od 7 - Mesečni Horoskop za JUN 2020.\nHome » ribe\nRibe – mesečni horoskop za septembar 2018.\n18. avgusta 2018. // 0 komentara\nMesečni horoskop za septembar 2018. za sve Ribe! POSAO Poslovne prognoze za septembar 2018. Drage Ribe, U prvoj dekadi septembra imaćete obrt novca koji će vam omogućiti da pokrenete nove projekte. Merkur će 6. ...[Pročitajte ceo članak]\nRibe – mesečni horoskop za avgust 2018.\n16. jula 2018. // 0 komentara\nMesečni horoskop za avgust 2018. za sve Ribe! POSAO Poslovne prognoze za avgust 2018. Drage Ribe, Početak meseca avgusta doneće vam neočekivane teškoće u poslovnim pregovorima. Mars iz retrogradnog kretanja pravi ...[Pročitajte ceo članak]\nRibe – mesečni horoskop za jul 2018.\n18. juna 2018. // 0 komentara\nMesečni horoskop za jul 2018. za sve Ribe! POSAO Poslovne prognoze za jul 2018. Drage Ribe, Sunce pravi 5. jula trigon sa Jupiterom koji vlada vašim poljem posla i karijere, a koji prolazi kroz vaše polje putovanja. ...[Pročitajte ceo članak]\nRibe – mesečni horoskop za jun 2018.\n21. maja 2018. // 0 komentara\nMesečni horoskop za jun 2018. za sve Ribe! POSAO Poslovne prognoze za jun 2018. Drage Ribe, Venera na samom početku juna pravi trigon sa Jupiterom koji vlada vašim poljem posla i karijere. Otvaraju vam se mogućnosti ...[Pročitajte ceo članak]\nRibe – mesečni horoskop za maj 2018.\n18. aprila 2018. // 0 komentara\nMesečni horoskop za maj 2018. za sve Ribe! POSAO Poslovne prognoze za maj 2018. Drage Ribe, U prvoj dekadi meseca, 6. maja, Sunce pravi sekstil sa Neptunom koji se nalazi u vašem znaku. Bićete kreativni u poslovnim ...[Pročitajte ceo članak]\nRibe – mesečni horoskop za april 2018.\n17. marta 2018. // 0 komentara\nMesečni horoskop za april 2018. za sve Ribe! POSAO Poslovne prognoze za april 2018. Drage Ribe, Potrebno je da na početku meseca više pažnje posvestite odnosima sa saradnicima. Moguć je početak nove dugoročne i ...[Pročitajte ceo članak]\nRibe – mesečni horoskop za mart 2018.\n19. februara 2018. // 0 komentara\nMesečni horoskop za mart 2018. za sve Ribe! POSAO Poslovne prognoze za mart 2018. Drage Ribe, Venera će na samom početku marta praviti trigon sa Jupiterom koji vlada vašim poljem posla i karijere, što će vam doneti ...[Pročitajte ceo članak]\nRibe – mesečni horoskop za februar 2018.\n16. januara 2018. // 0 komentara\nMesečni horoskop za februar 2018. za sve Ribe! POSAO Poslovne prognoze za februar 2018. Drage Ribe, Merur pravi sekstil sa Marsom koji prolazi kroz vaše polje posla i karijere 3. februara. Donosi vam uspeh u ...[Pročitajte ceo članak]\nRibe – mesečni horoskop za januar 2018.\n25. decembra 2017. // 0 komentara\nMesečni horoskop za januar 2018. za sve Ribe! POSAO Poslovne prognoze za januar 2018. Drage Ribe, Januar će za vas biti pogodan mesec za ostvarivanje bolje saradnje, posebno sa društvenim instutucijama, državnim ...[Pročitajte ceo članak]\nGodišnji horoskop za 2018. za sve Ribe! POSAO Poslovne prognoze za 2018. Drage Ribe, Početak 2018. godine vam donosi mogućnost uspeha kroz putovanja i saradnju sa partnerima iz inostranstva. Koristi ćete imati i od ...[Pročitajte ceo članak]\nRibe – mesečni horoskop za decembar 2017.\n20. novembra 2017. // 0 komentara\nMesečni horoskop za decembar 2017. za sve Ribe! POSAO Poslovne prognoze za decembar 2017. Drage Ribe, Na samom početku meseca, 1. decembra, Venera ulazi u znak Strelca i vaše polje posla i karijere. Pristupaćete ...[Pročitajte ceo članak]\nRibe – mesečni horoskop za novembar 2017.\n16. oktobra 2017. // 0 komentara\nMesečni horoskop za novembar 2017. za sve Ribe! POSAO Poslovne prognoze za novembar 2017. Drage Ribe, Merkur 5. novembra ulazi u znak Strelca i vaše polje posla i karijere. Kako je Merkur u znaku Strelca u izgonu i ...[Pročitajte ceo članak]\nRibe – mesečni horoskop za oktobar 2017.\n14. septembra 2017. // 0 komentara\nMesečni horoskop za oktobar 2017. za sve Ribe! POSAO Poslovne prognoze za oktobar 2017. Drage Ribe, Na početku oktobra ćete se usmeriti na razvoj i poboljšanje saradnje. Biće vam lako da se prilagođavate timskom ...[Pročitajte ceo članak]


fudbal – GLAS SRBIJE\nAktuelno, Sport, Timočka Krajina, Vestifudbal, sport, Srpska liga "Istok", Timočka krajina, Zaječar\nAktuelno, Društvo, Sport, Timočka Krajina, Vestifudbal, sport, Timočka krajina, Vesti, Zaječar\nHolandski sudija Mario Diks, koji na utakmici Srbije i Portugalije nije priznao pogodak Kristijanu Ronaldu, izjavio je da je izbačen iz sudijskog tima za predstojeće Evropsko prvenstvo. Diks nije priznao gol koji je Portugalija postigla u poslednjim trenucima utakmice u Beogradu, a Diks kaže da ga je glavni sudija sa tog meča Dani Makeli izbacio iz svog tima. „Makeli mi…\nUefa promenila mesta odigravanja utakmica LŠ i LE! Atletiko Madrid i Čelsi igraju u Bukureštu umesto u Španiji, Benfika i Arsenal oba meča na neutralnom terenu, Real Sosijedad dočekuje Mančester junajted u Torinu Prva utakmica osmine finala Lige šampiona između Atletiko Madrida i Čelsija odigraće se 23. februara u Bukureštu umesto u Španiji zbog pandemije virusa korona, saopštila je Evropska…\nKako prenosi novinar Skaja Fabrisio Romano, Mančester siti i Arsenal tj Šalke i Barselona, napravili su prve korake januarskog prelaznog roka. „Tobdžije“ su na pozajmicu u Šalke poslali Kolašinca, dok je Barselona sklopila dogovor sa Erikom Garsijom. Transfer ekspert Fabrisio Romano obradovao je brojne ljubitelje fudbala svojim insajderskim informacijama. Naime, kako prenosi novinar Skaj Sportsa, Sead Kolašinac i Erik Garsija…


Postovani, Pre tri meseca sam primljen... - besplatni pravni saveti\nPre tri meseca sam primljen u jednu firmu na probni rad.Prilikom zaposljavanja mi je receno koji je moj posao u firmi,nakon nekog vremena poslodavac mi je zadavao dodatne poslove koji nisu u opisu mog posla (IT menadzer),a kada sam sa njim razgovarao o povecanju plate za dodatne poslove on mi preti tako sto ce raskinuti samnom ugovor i nece mi produziti radni odnos. Posao mi je potreban veoma a ne znam kako da postignem dogovor koji ce zadovoljiti obe stane,dajte mi neki savet kako postupiti. Da li ako mi ne bude produzio ugovor imam neko pravo sa biroa? Hvala unapred\nUkoliko poslodavac zaključi da za vreme trajanja probnog rada niste pokazali zadovoljavajuće stručne i radne sposobnosti radni odnos će prestati danom isteka roka naznačenog u ugovoru o probnom radu. Ugovor se može raskinuti i ranije na inicijativu poslodavca ili zaposlenog sa obavezom poštovanja otkaznog roka.\nU slučaju da Vam ugovor ne bude produžen, u Nacionalnoj službi za zapošljavanje možete ostvariti sva prava koja Vam kao nezaposlenom licu pripadaju. Za više informacija obratite se pomenutoj službi.


Ukrasni luk Allium Globemaster Lukovice prodaja\nUkrasni luk Allium Globemaster\nNema očiju koji neće pogledati vašu baštu kada je luk u cvetu. Nesvakidašnji i upadljivi cvetovi, pastelne lila- plave boje su apsolutni hit i pečat svake urbane bašte i vrta. Cvetovi rastu na visokim stabljikama do 90cm i ne možete odoleti da jednu tu stabljiku ne odsečete i cvet stavite u vazu i ulepšate i vaš dom.\nUkrasni luk je tolerantan na sušna zemljišta i najbolje uspeva na sunčanim pozicijama. Cveta krajem proleća i početkom leta, sadi se u jesen. Nestvarne prizore izaziva sadnjom u grupama i odlično se kombinuje sa Delfnijumom, Božurima ili Irisima. Napomena: pakovanje sadrži jednu lukovicu


Pratite uživo statistike mečeva EON Sports Mode od sada i na TV-u - Telemach\nRačni i naplata\nPratite uživo statistike mečeva EON Sports Mode od sada i na TV-u\nImamo super vijesti za sve ljubitelje sporta!\nSports Mode vidžet, koji omogućava praćenje statistike kao i niza drugih zanimljivih informacija u vezi sa konkretnim sportskim događajem, unaprijeđen je i od sada dostupan i na vašem TV-u putem EON Smart Boxa, a uskoro i preko EON Smart TV aplikacije.\nSvim ljubiteljima sporta koji žele vrhunsko korisničko iskustvo i uvid u sve detalje sportskog događaja, uživo iz minuta u minut, omogućili smo Sports Mode vidžet za fudbal, košarku i tenis, dok će naknadno biti dostupni i moto-sport, odbojka, golf, američki fudbal, hokej i ragbi.\nBudite u toku sa svim informacijama o utakmicama koje gledate, takmičenjima, igračima, kao i detaljnim statistikama poput posjeda lopte, broja postignutih poena ili golova po igraču, broja prekršaja, stanje na tabeli i slično.\nU okviru sportskog vidžeta, možete da vratite unazad najzanimljivije momente utakmice koje ste želite da pogledate opet.\nU susret Evropskom prvenstvu u fudbalu, koje ekskluzivno prenose Nova M i Sport Klub kanali, ali i drugim najatraktivnijim sportskim događajima uživaćete uz potpuni doživljaj koji imate samo uz EON.\nTelemach sponzor Rukometnog saveza Crne Gore: Najbolji sa najboljima\nNova strateška investicija United Grupe u umjetničku striming platformu Marquee TV\nŠta morate da pogledate ovog novembra u Video klubu?


Press Online :: Obrazovanje :: DONOSI NOVA SAZNANJA: "Maj - mesec matematike" od 14. do 31. maja\nDONOSI NOVA SAZNANJA: "Maj - mesec matematike" od 14. do 31. maja\nTreći "Maj mesec matematike" (M3), koji organizuje Centar za promociju nauke u saradnji sa Matematičkim institutom SANU, sutra uveče će u izložbenom prostoru robne kuće Beograd, u Knez Mihailovoj ulici otvoriti ministar prosvete, nauke i tehnološkog razvoja Srđan Verbić.\nKako najavljuju iz CPN-a, M3 do 31. maja donosi nove oblike - nova uzbuđenja, nove prostore saznanja i preplitanja stvarnosti sa matematičkom apstrakcijom.\nPokrovitelj ove, najveće nacionalne naučnopopularne manifestacije u Srbiji, ponovo je predsednik SANU Nikola Hajdin, a specijalni gost trećeg M3 je Franci Demšar, potpredsednik Evropske fondacije za nauku (ESF).\nCentralna matematička izložba postavljena je na starom mestu, u srcu Beograda, u izložbenom prostoru Robne kuće "Beograd", Knez Mihailova 5. Pod sloganom "Oblik života", publika će imati priliku da saznaje o matematici, o njenim brojnim zagonetkama i lepotama, da uči i zabavlja se uz pomoć interaktivnih eksponata, ali i da aktivno učestvuje.\nPrvi put, CPN tokom M3 prikazuje Laboratoriju oblika, deo naučnopopularne postavke koji je proizvela sama publika - đaci, polaznici geometrijskih radionica.\nDeo izložbe se i dalje aktivno razvija - publika bez prekida istražuje dubinu matematičke transcendencije - kako broj Pi raste u beskonačnost, svaki posetilac može da otkrije njegovu sledeću cifru.\nOvogodišnji M3 ne potpisuju samo posetioci, niti samo matematičari i promoteri nauke, već i najpoznatiji dizajneri i ilustratori u Srbiji.


U Istočnom Sarajevu do danas vakcinisana 3194 lica - Trebevic.net\nU Istočnom Sarajevu do danas vakcinisana 3194 lica\nFoto izvor: opstinains.net\nU Istočnom Sarajevu do danas su vakcinisana 3194 lica, a drugu dozu vakcine (revakcinacija) primilo je 1024 građana, najviše vakcinisanih je na području opština Istočno Novo Sarajevo i Istočna Ilidža – 1752, potom na Palama – 828 i na Sokocu – 475. U opštini Trnovo vakcinisano je 80 građana, a u opštini Istočni Stari Grad vakcinisano je 59 lica.\nVakcinu SputnikVe primilo je 1757 građana Istočnog Sarajeva, vakcinu AstraZeneka 903, vakcinu Fajzer 264 i vakcinu Sinovak 270 građana.\nDrugu dozu vakcine SputnikVe primilo je 505 građana, a revakcinacija je obavljena i za 269 građana koji su primili vakcinu Sinovak, te ze 250 građana koji su primili vakcinu Fajzer.\nOve sedmice planiran je nastavak revakcinacije vakcinom Sinovak.\nZa građane Istočnog Sarajeva do sada je stiglo 4929 doza vakcina.\nU toku sedmice na područje grada Istočno Sarajevo biće dostavljeno 2300 vakcina kineskog proizvođača Sinofarm, koje će biti raspoređene po zdravstvenim ustanovama ove regije.


Alfa i Delta - Portret savremenika – Dragan Džajić - Nedeljnik Vreme\n27. 2. 2008. / 13.13\nŠta se događa dok Dragan Džajić u Centralnom zatvoru čeka da mu istekne jednomesečni pritvor, a neki glasovi govore da će tamničenje biti produženo zbog toga što istražni sudija u ovom postupku nije stigao da za mesec dana sasluša sve one koji bi mogli da pomognu u pretvaranju sumnje u optužnicu? Pogledajmo ambijent: za vikend, na Zadušnice, zakazan je derbi koji se u zemlji u kojoj ništa nije trajno naziva pompezno večitim i biće održan pred praznim tribinama; fudbal se sa sportskih stranica, prilično zasluženo, našao u oblasti "crne hronike", FK Crvena zvezda je na sednici Upravnog odbora dopunila svoj upravljački tim novim, starim finansijerima; ta sednica je imala i svoj incidentni deo koji je izazvao nepominjanje hapšenja trojice bivših vodećih ljudi kluba; medijska džebana koja je poslužila za "početak raskrinkavanja fudbalske mafije u Srba" polako posustaje jer nema novih lica sa lisicama na rukama; fudbalska organizacija podseća na grupu odmetnika koji pokušavaju da nam poruče da u celom ovom haosu ipak ima sistema; gde su pretpostavljeni milioni od prodaje stotina fudbalera tek predstoji da se otkrije; zakonom regulisana transformacija klubova sačekaće stabilniji društveni ambijent a do tada će glavnu reč voditi oni koji su uspeli da zauzmu pozicije.\nDragan Džajić zna sve o ovome i znao je sve o ovome i ranijih godina, ali se nikada nije zaletao. Možda je zbog toga njegovu glavu bilo najlakše uzeti kada je mač potegnut. On je u ponedeljak 4. februara govorio o planovima za unapređenje fudbalske reprezentacije Srbije na lokalnom SOS kanalu, a već narednog dana, u utorak pre podne, završio je na ispitivanju u policijskoj upravi Beograda. Njegov povratak na fudbalsku pozornicu, sa koje se samovoljno povukao u jesen 2004. godine, bio je kratak i završio se spektakularno. Dok se klupko oko eventualnih "malverzacija" ne rasplete u regularnom sudskom postupku ili odbacivanjem sumnji, Džajić ima vremena da svoju dosadašnju karijeru svede na poslednjem mestu gde je to mogao da očekuje.\nKada se izmesti četrdeset pet godina unazad videće sebe kako sa nepunih 17 godina oblači dres Crvene zvezde u utakmici protiv Budućnosti iz tadašnjeg Titograda. Dve godine ranije su ga "doveli" sa Uba i svi su znali da je reč o velikom talentu. Svojim igrama u Zvezdi i reprezentaciji pokazao je da ni najsmeliji nisu dobro prognozirali. Dečak sa Uba, vlasnik najbolje "levice" na svetu, ubrzo je prerastao svoju okolinu i postao fudbalska činjenica u svetskom fudbalu. Za reprezentaciju je odigrao prvu utakmicu kada je već bio punoletan, a 1968. godine na prvenstvu Evrope bio je jedan od najboljih igrača. Imao je 22 godine, a na ovom takmičenju ponizio je šampionsku ekipu Engleske. Njegovo lobovanje golmana Gordona Benksa jedno je od najelegantnijih u modernoj istoriji ove igre. Ono što će ostati kao neuspeh u njegovoj fudbalskoj karijeri jeste zapravo slab učinak reprezentacije Jugoslavije koja posle sjajnih šezdesetih nikada više nije napravila reprezentaciju koja će nešto značiti u svetskom fudbalu.\nDani slave trajali su dugo. U Zvezdi je ostao do 1975. i za to vreme je ovaj klub uspostavio dominaciju u SFRJ, a nesrećni i čudni poraz od Panatenaikosa u proleće 1971. godine sprečio ih je da dođu do evropske krune. Šanse kluba bile su umanjene i činjenicom da je Džajić bio isključen na uzvratnoj utakmici protiv Karl cajsa iz Jene zbog navodnog pljuvanja protivničkog igrača. Iz Beograda je otišao u punoj snazi kao treća "Zvezdina zvezda" i naredne dve godine je proveo na Korzici u maloj Bastiji, gde je stekao status božanstva.\nKarijeru je završio nekako iznenada u svom klubu i 1979. godine, sa 33 godine postao je tehnički direktor FKCZ-a. Početak njegove upravljačke karijere poklopio se sa sjajnom generacijom fudbalera koje su predvodili Vladimir Petrović i Dušan Savić, a sa klupe je komandovao "Ambasador" Branko Stanković. U ozbiljnoj domaćoj konkurenciji Zvezda je zadržala ritam osvajanja titula a u Evropi je igranje "u kratkim rukavima" bilo standard. Osamdesete godine su važne jer je u domaći fudbal počeo da "ulazi novac" što nije bilo u skladu sa društvenim uređenjem, ali su pravila profesionalizma osvojila ovu granu sporta. Postalo je normalno da klubovi dobijaju solidna obeštećenja po odlasku najboljih igrača u inostranstvo i ako postoji sistem koji je utvrđen na tom polju, onda su njegovi temelji u osamdesetim godinama prošlog veka. Takođe, domaće fudbalsko tržište je doživelo ekspanziju i razvija se velika borba između klubova "velike četvorke" oko najtalentovanijih i najboljih igrača lige. Površno listanje štampe iz tog perioda pokazaće da se u to doba puno govorilo o nameštanju utakmica, o tzv. crnim fondovima i o tome kako se fudbalski klubovi finansiraju. Toga je bilo i u ranijim decenijama, ali je novac bio kudikamo manji pa je i javnost lakše prelazila preko svega.\nU tom kontekstu, Dragan Džajić je bio prvi "tehniko" koji je video da mu za stvaranje velikog i moćnog tima koji može da parira najboljim klubovima Evrope treba ozbiljan novac, da je igračima potrebno omogućiti vrhunske uslove i da od prodaje najboljih klub može dobro da živi. Od sredine osamdesetih Zvezda je bila klub koja je svakog leta u svoje redove dovodio najbolje sa domaćeg fudbalskog tržišta, a stvar se naročito ubrzala kada se pojavila konkurencija u liku Žarka Zečevića iz Partizana, koji je na sve načine pokušavao da Partizan izvuče iz senke velikog komšije. Dolazak Dragana Stojkovića iz Niša u Beograd 1986. godine bio je prvi veliki "posao", koji je nadmašio ranije dovođenje Husrefa Musemića iz Sarajeva i Borislava Cvetkovića iz Dinama, Zagreb. Posle Piksija sve je išlo nekako logično. Plan je bio, u leto 1987. godine, da se napravi tim koji će moći da pobedi u Evropi, što se i dogodilo četiri godine docnije, a da je pri tom Zvezda, odnosno Džajić, prodala svoju najveću zvezdu – Stojkovića, Olimpiku iz Marseja. U međuvremenu je doveden Dejan Savićević iz Budućnosti, koga je Džajić bukvalno oteo drugim klubovima, najbolji mladi fudbaler sveta Robert Prosinečki je stigao iz Dinama, Miodrag Belodedić je na čamcu prebegao iz Rumunije i doneo u Zvezdu preko potrebno iskustvo prvaka Evrope. Pored ovog izvora prihoda treba imati na umu da je veliki prihod "ubiran" od prodaje karata i da je bilo dosta raspoloženih domaćih privrednika koji su želeli da im se ime pojavi na majci koju nose igrači Crvene zvezde.\nU tom periodu Zvezda je bila prepoznatljiva po Džajiću, koji je bio zadužen za pravljenje ekipe i po Vladimiru Cvetkoviću, koji je vodio poslove. Iako su "zli glasovi" koristili poređenje "bogat kao Džajić", Cvetković je bio čovek koji je bio direktno zadužen za finansije kluba. Džajić je bio čovek koji je svoj veliki autoritet u fudbalskom svetu spojio sa Zvezdinim ambicijama da svoju vrednost dokaže na najvećoj sceni i to se dogodilo u maju 1991. godine kada je u Bariju osvojena evropska kruna i šest meseci docnije u Tokiju Svetsko prvenstvo. Njegova izjava pred prvu utakmicu polufinala Kupa šampiona protiv Bajerna iz Minhena bila je znak odlučnosti i svesti o sopstvenoj vrednosti. On je tada rekao da Zvezda ide u Minhen da pobedi što je i u tom kontekstu zvučalo kao bahaćenje. Objedinjene titule, pokazalo se, bile su i labudova pesma klupskog fudbala na ovim prostorima. Uzlet kluba se poklopio sa uzletom pogrešne politike koja je sve odvela u propast. U trenucima kada je dosegnuta najviša stepenica u jednoj oblasti ambijent u kome je to nastalo doveo je i do momentalnog sunovrata.\nŠampionski tim iz Barija je rasprodat jer je to bilo neminovno. Zemlja je bila izolovana, a kao i u drugim oblastima, sve se svelo na puko preživljavanje. Džajić je prodao u Evropi svoju najbolju generaciju fudbalera pokušavajući da sačuva nešto za dane koji su dolazili. Ako sada u pritvoru razmišlja o svojim potezima, verovatno se pita da li je tada mogao i on da ode iz kluba u kome je napravio sve što se moglo. Međutim, na njegovim je vratima bio Željko Ražnatović, koga Džajić nije mogao da otera sa tribina, koje su postale regrutni centar, ali mu nije dozvolio da upravlja klubom. Poznata je priča o tome da je 1993. godine u poluvremenu finalne utakmice Kupa SRJ protiv Partizana Arkan ušao u svlačionicu kluba i naredio igračima da pobede. Takvih je situacija bilo, ali je klub ostao van političko-mafijaške glavne struje.\nOvakvo Džajićevo strateško opredeljenje dovelo je do nekoliko sušnih godina. Partizan se u devedesetim izdigao kao najjači klub sa ovih prostora. Zvezda i njen prvi čovek izgledali su kao džin u malom odelu, koji ne zna kako da se ponaša u novim okolnostima. Od 1992. godine do 2000. Zvezda je bila šampion samo u sezoni 1994/95. Pri tom, za sve vreme trajanja rata u bivšoj SFRJ, Džajić nijednim postupkom ni izjavom nije uradio neku nepriličnu stvar, niti je učestvovao u bilo kakvim političkim akcijama. Njemu to nije bilo potrebno, ali nije bio ni spreman da svoje ime i autoritet poklanja raznim političkim opcijama. Iako čitavog života istinska zvezda, on je ostao prilično diskretan čovek koji se bavi svojim poslom i ne dozvoljava da javnost mnogo zna o njegovom privatnom životu.\nDiskreciju je sačuvao i kada je reč o načinu poslovanja kluba, mada u devedesetim nije bilo puno razgovora na tu temu. Svi su se nekako privikli na priču da će svaki iole pristojan fudbaler otići čim mu pronađu angažman u inostranstvu, a šta se dalje sa novcem dešavalo, ostala je nepoznanica. Džajić, kao vodeći čovek najvećeg kluba u zemlji, bio je svestan da je za puko preživljavanje potreban veliki novac, ali nije se preterano isticao predstavljanjem stvarne finansijske situacije u klubu. Uostalom, takvo vođenje poslova bilo je karakteristično za čitavo društvo i verovatno do njegovih memoara, ako ih ikada bude, nećemo saznati o kojim je ciframa reč, bilo da su u pitanju obeštećenja, bilo da je reč o troškovima funkcionisanja kluba. Klub je nesumnjivo zaradio dosta na prodaji šampionske generacije koja je okončana u leto 1992. godine, ali je zato, na primer, iz potpuno neobjašnjivih razloga u leto 1995. godine prodat Šefild vensdeju iz Engleske najperspektivniji napadač Srbije u to vreme Darko Kovačević koji je samo godinu i po ranije stigao u klub za fantastičnih milion maraka (obeštećenja Proleteru iz Zrenjanina). To je samo jedan primer, a slične stvari su se ponavljale u godinama koje su sledile.\nPropadanje kluba pravdano je ambijentom u kome se živelo, a sve "prodaje" pravdane su neophodnošću da se obezbede sredstva za preživljavanje kluba. Ambicija da se nešto učini u Evropi opet nikada nije napuštena u izjavama, ali je svima, a Džajiću posebno, bilo jasno da od toga nema ništa jer je "svet otišao predaleko" i do rezultata se nije moglo na staru slavu. Ipak, pored svega, kada već nije otišao kada je bio na vrhuncu, Džajić i dalje predvodi klub jer je jedini koji je bio nesporan. Njegova veština da balansira između najrazličitijih interesa, da opstane i pored velikih pritisaka, stvorena je iz autoriteta koji je imao i koji nije zlorabio. Jednostavno, Džajić je uvek bio čovek kome se nije imalo šta zameriti.\nAura je naprsla početkom novog veka, kada se sukobio sa trofejnim trenerom Slavoljubom Muslinom koji je u dva mandata Zvezdi doneo dve duple krune i koji je u leto 2004. godine pokušao da od Džajića preuzme deo menadžerskih ingerencija. Sukob između ove dvojice nekadašnjih saigrača, dogodio se zbog toga što je Muslin smatrao da bi trebalo da ima veći uticaj na politiku dovođenja i prodaje igrača. Cinici bi rekli da je zla krv potekla zbog procenta, ali taj sukob nije nikom dobro doneo. U tom trenutku je klub počeo da beleži bolje rezultate, ali je bio u velikim dugovima o kojima ćemo tek saznati. Muslin se uz teške reči povukao, a Džajić je uz strahovite optužbe na račun svog bivšeg saradnika ostao na mestu prvog čoveka kluba. Tada smo od ovog mirnog čoveka mogli prvi put da čujemo grube reči i veoma jasne stavove. Naprslina proistekla iz ove borbe, pretvorila se u jamu koja je progutala Dragana Džajića.\nPosle njegovog odlaska iz kluba bilo je saopšteno da se nalazi na lečenju. Terapija je potrajala, a klub je preuzeo Dragan Stojković sa svojim saradnicima i idejama. On je krenuo agresivno, saopštio je da je klub u dugovima, da poverioci traže svoje i da će morati puno da se radi da bi se stanje iznivelisalo. Džajićev naslednik je uspeo da za dve godine predsednikovanja osvoji četiri trofeja, da rasproda dva tima i da promeni nekoliko trenera. Kada se iznenada povukao prošle jeseni ostalo je nerazjašnjeno zbog čega je to učinio. Događaji koji su usledili u srpskom fudbalu pokazuju da je njegova procena bila dobra jer očigledno nije mogao da se suprotstavi onima koji su želeli stvarnu vlast u klubu. O odnosima unutar kluba nema dovoljno pravih informacija, ali se može naslutiti da oni koji su donirali klub žele više "upravljačkih odgovornosti". To se moglo i očekivati. Iza Stojkovića je ostalo dosta nerazjašnjenih stvari, ali sastav novog UO-a nam govori da kompanija Delta koju predstavlja Marko Mišković, te Slobodan Petrović iz Salforda odnosno Vizarisa, te misteriozni preduzimač Drago Mićović (blizak generalnom sekretaru Vlade Srbije Dejanu Mihajlovu) kao da nagoveštava ko će stajati u prvom redu na Marakani kada se o vlasništvu nad klubom bude govorilo.\nDragan Džajić daleko je od ovih događaja u svakom smislu. Klub koji je svojevremeno doveo do svetskog vrha, ispravno shvatajući trenutak i mogućnosti, ostavio je u trenutku kada više nije mogao da donese dobru odluku. Nesposobnost da razume "aktuelni trenutak" i da na vreme dobije informacije o tome šta se dešava u svetu oko njega govori da je ovaj velikan ipak previše umoran da bi se dalje ozbiljno bavio nekim segmentom fudbalske industrije. I kada sve ovo prođe, kada se završe istrage i kada se sve dozna ćutljivo "najbolje levo krilo sveta" može samo da se nada da se ovaj pad neće pretvoriti u stanje. A tamo, u njegovoj Zvezdi, neki vispreniji će pokušavati da nas uvere da od svega ipak nešto može da se napravi. Samo ako dovedu dobre zidare.\nParcele su već spremne, nedostaje samo spomenik.


Ekonomski savetnik Bele kuće Lari Kadlov rekao je danas da će američki predsednik Donald Tramp imati radnu večeru s kineskim predsednikom Si Đinpingom na predstojećem samitu G20 u Argentini, a ostavio je otvorenu mogućnost da dve zemlje postignu trgovinski sporazum.\n"Postoji velika mogućnost da postignemo sporazum i on (Tramp) je za to otvoren", izjavio je Kadlov, inače direktor Nacionalnog ekonomskog saveta, na današnjoj konferenciji za novinare, prenosi Rojters.\nTokom posete Argentini povodom samita G20 kasnije ove nedelje, Tramp će imati sastanke sa nizom svetskih lidera uključujući nemačku kancelarku Angelu Merkel, ruskog predsednika Vladimira Putina, japanskog premijera Šinza Abea i kineskog predsednika Si Đinpinga.\nSavetnik za nacionalnu bezbednost Džon Bolton rekao je da će se Tramp, između ostalog, tamo sastati i sa južnokorejskim predsednikom Mun Džae-inom i turskim predsednikom Redžepom Tajipom Erdoganom.\nPortparolka Bele kuće Sara Senders rekla je da je to putovanje prilika da predsednik učvrsti odnose sa drugim svetskim liderima i unapredi globalni ekonomski sistem zasnovan na "slobodnoj, pravednoj i recipročnoj trgovini".


Humanitarna večera - Blic Sport\nNije sport samo igra. Nekada je i borba. A gde ćete veću borbu od – one za život. Naši košarkaški reprezentativci, Miroslav Raduljica, kapiten “orlova” Miloš Teodosić i Bogdan Bogdanović, na fantastičan način su pokazali koliko su spremni i za takvu borbu.\nAndrijana Jovanović je bila potpuno zdrava devojka koja se bavila sportom, ali jednog dana iznenada joj je pozlilo, a dalje analize kod doktora donele su loše vesti koje niko nije mogao da očekuje. Umesto da oseti radost življenja na pragu punoletstva, ona je zajedno sa porodicom krenula u najveću borbu protiv opasnog Juingovog (Ewing) sarkoma na rebru, samo mesec dana pred 18. rođendan.


RTS :: Lavrov sa Bramercom u Moskvi o radu Tribunala\nSvet Lavrov sa Bramercom u Moskvi o radu Tribunala\nutorak, 01. jul 2008, 19:53 -> 20:17\nLavrov sa Bramercom u Moskvi o radu Tribunala\nŠef ruske diplomatije Sergej Lavrov imao je u Moskvi radni susret sa glavnim tužiocem Haškog suda Seržom Bramercom na kojem su razmotreni "različiti aspekti aktivnosti Tribunala, uključujući pitanje završetka njegovog rada u roku, utvrđenom rezolucijama Saveta bezbednosti UN".\nRuska državna agencija Itar-Tas s podseća na raniju izjavu Lavrova da će Rusija "čvrsto insistirati da se svi predmeti Tribunala razmotre najkasnije 2010.godine, kako je to predviđeno rezolucijom SB UN".\nNa sednici Saveta bezbednosti 4. juna ambasador Rusije pri UN Vitalij Čurkin rekao je da je nezadovoljan radom Haškog tribunala, posebno pominjući oslobađajuću presudu u slučaju Ramuša Haradinaja što je bila "još jedna crna mrlja na reputaciji" tog suda.\nČurkin je ukazao da Haški tribunal "planira da završi predmete u prvoj instanci tek u 2010. godini, a to je trebalo da bude urađeno do kraja ove godine" i konstatovao da Haški tribunal nije ispunio strategiju završetka za vreme svog rada a nije naveo ubedljiva opravdanja za to.\nČurkin je tada zatražio i podroban izveštaj od predstavnika Tribunala o slučajevima vađenja ljudskih organa koje je navela bivši glavni tužilac tribunala Karla del Ponte u svojoj knjizi "Lov: Ja i ratni zločinci".\nDodaje da se stiče utisak da Tribunal ozbiljne optužbe za masovno nasilno vađenje ljudskih organa jednostavno ingoriše pod različitim izgovorima.\nRuska agencija RIA Novosti je 20. juna prenela odgovor Bramerca Rusiji da Haški tribunal ne namerava da se vraća razmatranju navoda iz knjige Karle del Ponteove.\nU odgovoru je navedeno da su predstavnici Tribunala, zajedno sa UNMIK-om i "kompetentnim službama Albanije, ostvarili preliminarne poteze u istrazi optuži o otmicama Srba i vađanja njihovih organa radi prodaje".\nMeđutim, kako je navedeno, "ne dobivši neophodne dokaze, kancelarija glavnog tužioca nije mogla da formuliše otpužbe i tim pre nije imala pravnih osnova za nastavak tog predmeta".\nRIA Novosti navodi da je u odgovoru rečeno da se kancelarija tužioca "nalazi u kontaktu sa UNMIK-om i kancelarijom tužioca Srbije za ratne zločine, koje sprovodi sopstvenu isragu tog dela" i da je spreman da "podeli sa njima ifnormacije uz prisustvo odgovarajućih zahteva", za koje je u odgovoru navedeno da do tada nisu upućivani.\nMerkelova u prvoj poseti Aušvicu: Sramota zbog varvarskih zločina


Tanjug 10. septembra 2018. 15:27\nBEOGRAD – Centar za digitalnu transformaciju CDT Privredne komore Srbije, u saradnji sa Nemačkom organizacijom za međunarodnu saradnju GIZ i Austrijskom privrednom komorom WKO, otvorio je javni poziv za kompanije da konkurišu za podršku u digitalnoj transformaciji poslovanja i unaprede svoju konkurentnost.\nKompanije mogu da konkurišu za izradu digitalne mape puta i digitalne strategije koje imaju za cilj podizanje nivoa konkurentnosti kroz unapređenje poslovnih procesa, ponude proizvoda i usluga, komunikacije sa potencijalnim i sadašnjim kupcima, efikasnije planiranje finansiranja, podizanje profitabilnosti i kvalitetnije marketinške aktivnosti – kreiranje modernih prezentacija i promocije kompanije.\nCentar za digitalnu transformaciju PKS obezbediće za privredna društva, u okviru pilot projekta, besplatnu podršku prve generacije sertifikovanih digitalnih konsultanata.\nSve kompanije koje se prijave do 2. oktobra kvalifikuju se da budu među prvih 40 kompanija sa kojima će sertifikovani digitalni konsultanti izraditi digitalnu mapu puta, saopšteno je iz PKS.\nIzbor 40 kompanija i dodeljivanje sertifikovanih digitalnih konsultanata obaviće se u periodu od 2. do 9. oktobra, a konsalting o digitalnoj mapi puta realizovaće se tokom oktobra i novembra.\nOd 40 izabranih kompanija za izradu digitalne mape puta, najmanje 20 će u daljim fazama projekta imati mogućnost da dobiju digitalnu strategiju – strateški dokument koji razrađuje jednu od prioritetnih oblasti definisanih u digitalnoj mapi puta.\nRazvoj digitalne strategije započinje čim se završi razvoj digitalne mape puta i tim CDT-a potvrdi njegov završetak.\nKompanije se prijavljuju procedurom onlajn samoocenjivanja trenutnog stanja digitalizacije preduzeća na posebnoj internet stranici Centra za digitalnu transformaciju (www.cdt.pks.rs), aktivnoj od 10. septembra.\nPodaci obzebeđeni putem onlajn samoocenjivanja postaju baza profila kompanije koju će koristiti sertifikovani digitalni konsultanti kao polaznu tačku za izradu digitalne mape puta. Svi rezultati i podaci ostaju isključivo u vlasništvu kompanija.\nPKS je inace osnovala Centar za digitalnu transformaciiju kao instrument podrške malim i srednjim privrednim društvima u procesu digitalne transformacije poslovanja.\nPodrška međunarodnih organizacija omogućila je realizaciju pilot projekta kojim se uspostavljaju mehanizmi podrške uvođenju digitalnih alata u sve aspekte poslovanja kompanija.\nDo sada je završeno istraživanje početnog nivoa digitalizacije srpske privrede, obučeno i sertifikovano 22 konsultanata (iz oblasti poslovnih procesa i modela kao i E-trgovina/E-marketing i društvene mreže) za digitalnu transformaciju koji će biti zaduženi za izradu digitalne mapa puta, kao i za razvoj digitalne strategije za izabrane kompanije.\nNastavak projekta od 2019. godine predviđa dalje obuke i sertifikacije konsultanata, kao i njihovog angažovanja na izradi digitalne mape puta i strategija po ključnim oblastima poslovanja.\nSve kompanije koje na ovaj način dobiju izrađenu digitalnu strategiju kvalifikuju se da uđu u drugu fazu projekta – Implementaciju tehnoloških rešenja. CDT će po modelu vaučera omogućiti sufinansiranje primene odgovarajućih rešenja, koja će ponuditi kompanije sa liste tehnoloških provajdera, navodi se u saopštenju.


Hrana za životinje Cvećara Tradicionalni proizvodi Lekovito bilje Rasadnik bilja Građevinski materijal Prodavnica široke potrošnje Gvožđara Atelje Mesara Prodavnica odeće Tradicionalni prehrambeni proizvodi\n» Završene 47. MOSI Čajetina 2010.\nPosle četiri dana sportskog i fer-plej nadmetanja u 15 sportskih disciplina, završene su 47. MOSI u Čajetini...\nOko 2000 sportista iz 25 gradova tromedje: Crne Gore, Republike Srpske, Federacije BiH, i Srbije, pokazali su još jednom sportski duh, učvrstili prijateljske odnose medju gradovima i opravdali postojanje jedne ovako velike manifestacije.\nNa stadionu "Švajcarija", uz zvuke fanfara, juče su proglašeni pobednici u ekipnom plasmanu u ženskoj i muškoj konkurenciji, kao i sveukupni pobednik Igara.\nPre dodele nagrada, prisutnima se obratio predsednik Skupštine 47. MOSI, Nikola Smiljanić, zahvalivši se učesnicima na pokazanom izuzetnom sportskom duhu uz koji su Igre protekle bez ijednog incidenta, i poželeo budućim domaćinima – opštini Sokolac, isto.\nPriznanje sveukupnom pobedniku, opštini Užice, zlatni pehar je uručio predsednik opštine Čajetina, Milan Stamatović, a priznanje za pokazano sportsko ponašanje i viteško nadmetanje dobila je ekipa Čajetine.\nNa kraju svečanosti zatvaranja, uz zvuke himne, zastavu MOSI spustio je košarkaš iz Čajetine, Ivan Tmušić, i predao je sportistima narednih MOSI, sportistima opštine Sokolac.\nOTVORENE 47. MOSI – ČAJETINA 2010.\nU SUSRET 47. MOSI „ČAJETINA 2010.“\nPlasman ekipa na Božićnom turniru- Zlatibor 2010.\nZLATIBORSKI KUP 2010.\nRezultati Zlatibor kupa 2010. i foto priča\nRezultati Prvenstva Srbije u smučarskom trčanju za mlađe kategorije 2010.\nKONFERENCIJA ZA NOVINARE 47. MOSI\nUSPEŠNO ZAVRŠEN I PROLEĆNI ČIGOTA KUP